pythainlp/thai-wiki-dataset-v4 huggingface dataset:
กะนาต

กะนาต หรือบ้างทับศัพท์เป็น คานัต (อักษรโรมัน: qanat), การีซ (อักษรโรมัน: kariz) หรือ ฟ็อกการา (อักษรโรมัน: foggara) เป็นคำเรียกระบบชลประทานที่ส่งน้ำจากน้ำบาดาลหรือบ่อน้ำขึ้นมายังพื้นผิวผ่านระบบท่อส่งน้ำใต้ดิน คานัตพบสร้างในอิหร่าน อิรัก และในอีกหลายสังคม ถือเป็นระบบชลประทานโบราณที่ช่วยขนส่งน้ำไปตามระยะทางไกล ๆ ภายใต้สภาพภูมิอากาศร้อนแล้งโดยไม่เสียน้ำไปจากการระเหยมากนัก รวมทั้งยังต้านทายภัยธรรมชาติเช่นแผ่นดินไหวและอุทกภัย รวมถึงสัมพันธ์น้อยมากกับปริมาณฝนหรือฤดู
ชื่อ.
ชื่ออื่นที่พบได้ทั่วไปของ "" ในภาษาอังกฤษ มีทั้ง "kanat", "khanat", "kunut", "kona", "konait", "ghanat", "ghundat"
"Qanāh"  เป็นคำภาษาอาหรับ หมายถึง "ช่องทาง" ในภาษาเปอร์เซียเรียกว่า kārīz (หรือ kārēz) ซึ่งมาจากคำเดิม "kāhrēz"  ส่วน "qanāt"  ก็มีใช้ในภาษาเปอร์เซียอยู่เช่นกัน ชื่ออื่น ๆ ยังรวมถึง "kahan" , "Kahn" (บาโลจ), "kahriz/kəhriz" (อาเซอร์ไบจาน); "khettara" (โมร็อกโก); "Galerías, minas or viajes de agua" (สเปน); "falaj"  (สหรัฐอาหรับอเมิเรตส์ และ โอมาน), "foggara/fughara" (แอฟริกาเหนือ) นอกจากนี้ยังมีใช้คำว่า "kakuriz", "chin-avulz" และ "mayun" เช่นกัน
นายกรัฐมนตรีสาธารณรัฐจีน

นายกรัฐมนตรีสาธารณรัฐจีน หรือเรียกอย่างเป็นทางการว่า ประธานสภาบริหาร (จีน: 行政院院長) เป็นหัวหน้ารัฐบาลสาธารณรัฐจีน (ไต้หวัน) และผู้นำของสภาบริหาร เป็นที่ปรึกษาหลักของประธานาธิบดีสาธารณรัฐจีน และดำรงตำแหน่งสูงสุดในข้าราชการพลเรือนของรัฐบาลกลาง
นายกรัฐมนตรีสาธารณรัฐจีนคนแรก คือ ถัง เช่าอี๋ นายกรัฐมนตรีคนแรกหลังรัฐธรรมนูญคือ เวิง เหวินฮ่าว และนายกรัฐมนตรีคนแรกที่เข้ารับตำแหน่งหลังจากที่รัฐบาลย้ายไปมีอำนาจคือ เฉิน เฉิง ปัจจุบันนายกรัฐมนตรีมาจากการแต่งตั้งของประธานาธิบดี โดยไม่ต้องได้รับความเห็นชอบจากฝ่ายนิติบัญญัติ
แมนูเชฮร์ โฆสรอแดด

แมนูเชฮร์ โฆสรอแดด (10 กุมภาพันธ์ พ.ศ. 2470 - 16 กุมภาพันธ์ พ.ศ. 2522) เป็นนายทหารชาวอิหร่านที่ดำรงตำแหน่งยศพลตรี เขาเป็นผู้แสดงความจงรักภักดีต่อพระเจ้าชาห์ โมฮัมหมัด เรซา ปาห์ลาวี, กษัตริย์องค์สุดท้ายของอิหร่านและเขาถูกประหารชีวิตในปี พ.ศ. 2522 นอกจากนี้เขาเป็นเป็นนักบินเฮลิคอปเตอร์ ประธานสหพันธ์ขี่ม้าแห่งอิหร่าน แชมป์บนหลังม้าและยังสนุกกับการเล่นสกีอีกด้วย เขายังเป็นผู้ก่อตั้งและผู้บัญชาการคนแรกของกองพลน้อยของกองกำลังพิเศษทางอากาศที่ 23 นอกจากนี้เขายังเคยศึกษาที่โรงเรียนทหาร American Defense Academy และโรงเรียนทหารแซ็ง-ซีร์ในฝรั่งเศสและสวิตเซอร์แลนด์นอกจากเขาพูดภาษาอังกฤษและฝรั่งเศสได้คล่องแคล่วอีกด้วย 
ระหว่างการปฏิวัติอิหร่าน ก่อนการล่มสลายของรัฐบาล เขาเชื่อว่าศาสนาไม่ควรเกี่ยวข้องกับการเมือง
ไล่ ชิงเต๋อ

ไล่ ชิงเต๋อ  หรือ วิลเลียม ไล่ (เกิด 6 ตุลาคม ค.ศ. 1959) เป็นนักการเมืองชาวไต้หวันและอดีตแพทย์ ปัจจุบันดำรงตำแหน่งประธานาธิบดีสาธารณรัฐจีนคนที่ 8 ตั้งแต่เดือนพฤษภาคม ค.ศ. 2024 เขาเป็นสมาชิกพรรคประชาธิปไตยก้าวหน้าคนที่สามที่เข้ารับตำแหน่งประธานาธิบดี และยังเป็นรองประธานาธิบดีคนที่สามของสาธารณรัฐจีนที่ได้รับสืบทอดตำแหน่งประธานาธิบดี และเขายังดำรงตำแหน่งหัวหน้าพรรคประชาธิปไตยก้าวหน้ามาตั้งแต่ ค.ศ. 2023
ไล่เกิดในตำบลวั่นหลี่ เทศมณฑลไทเป ศึกษาด้านเวชศาสตร์ฟื้นฟูและสาธารณสุขที่มหาวิทยาลัยในไทเป และสำเร็จการศึกษาระดับปริญญาโทจากมหาวิทยาลัยฮาร์วาร์ดใน ค.ศ. 2003 หลังจากดำรงตำแหน่งประธานสมาคมสนับสนุนแพทย์แห่งชาติ ไล่ได้ลงสมัครรับเลือกตั้งสมาชิกสภานิติบัญญัติแห่งชาติในเขตเลือกตั้งนครไถหนานใน ค.ศ. 1996 เขาได้รับชัยชนะ หลังจากได้รับเลือกให้เป็นสมาชิกสภานิติบัญญัติแห่งชาติอีกหลายครั้งติดต่อกัน ไล่จึงลงสมัครชิงตำแหน่งนายกเทศมนตรีนครไถหนานใน ค.ศ. 2010 ไล่ชนะอย่างง่ายดาย และชนะการเลือกตั้งอีกครั้งใน ค.ศ. 2014 ทำให้เขาดำรงตำแหน่งนายกเทศมนตรีเป็นเวลา 7 ปี ในเดือนกันยายน ค.ศ. 2017 ประธานาธิบดี ไช่ อิงเหวิน ประกาศว่าไล่จะเข้ามารับตำแหน่งนายกรัฐมนตรีแทนหลิน เฉวียน ที่พ้นจากตำแหน่ง 
เมื่อวันที่ 24 พฤศจิกายน ค.ศ. 2018 เขาประกาศความตั้งใจที่จะลาออกจากตำแหน่งนายกรัฐมนตรีหลังจากที่พรรคประชาธิปไตยก้าวหน้าประสบความพ่ายแพ้ครั้งใหญ่ในการเลือกตั้งท้องถิ่นใน ค.ศ. 2018 และออกจากตำแหน่งในวันที่ 14 มกราคม ค.ศ. 2019 หลังจากพิธีสาบานตนเข้ารับตำแหน่งนายกรัฐมนตรีของซู เจินชาง ไล่ได้เข้ารับการเลือกตั้งขั้นต้นเพื่อเป็นผู้สมัครประธานาธิบดีของพรรคประชาธิปไตยก้าวหน้าแข่งกับไช่ อิงเหวิน และหลังจากพ่ายแพ้ เขาก็ได้มาเป็นผู้สมัครตำแหน่งรองประธานาธิบดีของไช่ในการเลือกตั้งประธานาธิบดี ค.ศ. 2020 ซึ่งก็ได้รับชัยชนะ จึงได้ดำรงตำแหน่งรองประธานาธิบดีของสาธารณรัฐจีนตั้งแต่ ค.ศ. 2020 ในเดือนเมษายน ค.ศ. 2023 ไล่ได้รับการเสนอชื่อจากพรรคประชาธิปไตยก้าวหน้าให้เป็นผู้สมัครชิงตำแหน่งประธานาธิบดีในการเลือกตั้งประธานาธิบดี ค.ศ. 2024 และได้รับเลือกด้วยคะแนนเสียงร้อยละ 40.05
เขาอธิบายตัวเองว่าเป็น "ผู้ปฏิบัติงานเพื่อเอกราชของไต้หวัน" เขาสนับสนุนการกระชับความสัมพันธ์กับสหรัฐและประชาธิปไตยเสรีนิยม
ชีวิตช่วงต้นและการทำงาน.
ไล่เกิดเมื่อวันที่ 6 ตุลาคม ค.ศ. 1959 ในครอบครัวที่ประกอบอาชีพในเหมืองถ่านหินในตำบลวั่นหลี่ ซึ่งตั้งอยู่ทางตอนเหนือของเทศมณฑลไทเป ปัจจุบันคือเขตวั่นหลี่ นครซินเป่ย์ (หรือนครไทเปใหม่) พ่อของไล่เสียชีวิตเมื่อวันที่ 8 มกราคม ค.ศ. 1960 ด้วยพิษคาร์บอนมอนอกไซด์ขณะทำงานในเหมืองถ่านหินที่วั่นหลี่ ทำให้แม่ของเขาต้องเลี้ยงดูเขาและพี่น้องทั้งห้าคนในฐานะแม่เลี้ยงเดี่ยว
ไล่เข้ารับการศึกษาในนครไทเป และเข้ารับการศึกษาทั้งในมหาวิทยาลัยแห่งชาติเฉิงกงในไถหนาน และมหาวิทยาลัยแห่งชาติไต้หวันในไทเป เขาเชี่ยวชาญในด้านเวชศาสตร์ฟื้นฟู ไล่ได้ศึกษาต่อในระดับปริญญาโทด้านสาธารณสุขที่วิทยาลัยสาธารณสุขแห่งฮาร์วาร์ด จากนั้นเข้ารับการฝึกงานที่โรงพยาบาลมหาวิทยาลัยแห่งชาติเฉิงกง เขาเป็นผู้เชี่ยวชาญและเป็นที่ปรึกษาด้านการบาดเจ็บของไขสันหลังในระดับประเทศ
ชีวิตส่วนตัว.
ไล่แต่งงานกับอู๋ เหมย์หรูเมื่อ ค.ศ. 1986 อู๋เคยทำงานให้กับบริษัทไถเตี้ยน (Taipower) และอาศัยอยู่ในไถหนาน จนกระทั่งไล่ได้รับเลือกให้เป็นนายกเทศมนตรีนครไถหนาน และเธอก็ได้ย้ายไปที่เกาสฺยง ทั้งคู่มีลูกชายด้วยกันสองคน
อำเภอผิงหนาน (มณฑลฝูเจี้ยน)

อำเภอผิงหนาน  เป็นอำเภอหนึ่งทางตะวันออกเฉียงเหนือของมณฑลฝูเจี้ยน สาธารณรัฐประชาชนจีน ตั้งอยู่ในภูมิภาคทางวัฒนธรรมที่เรียกว่า "หมิ่นตง"  และตั้งอยู่ทางตะวันตกของนครหนิงเต๋อ
การปกครอง.
อำเภอผิงหนานมีประชากรประมาณ 184,122 คน อาศัยอยู่ในเขตเมืองประมาณ 35,700 คน
อำเภอผิงหนานมีขนาดพื้นที่ทั้งสิ้น แบ่งการปกครองออกเป็น 5 เมือง  และ 6 ตำบล 
ฝ่ายบริหาร นิติบัญญัติ และตุลาการของอำเภอ ตั้งอยู่ที่เมืองกู่เฟิง  รวมทั้งสำนักงานสาขาพรรคคอมมิวนิสต์จีน และสำนักความมั่นคงสาธารณะของอำเภอก็ตั้งอยู่ในเมืองกู่เฟิงด้วย
ประวัติศาสตร์.
ผิงหนานก่อตั้งขึ้นเป็นอำเภอในสมัยราชวงศ์ชิงเมื่อ ค.ศ. 1735
อนุสรณ์สถานทางประวัติศาสตร์ในท้องถิ่น ได้แก่ สะพานว่านอัน ซึ่งตั้งอยู่ในเมืองฉางเฉียว (แปลว่า "สะพานยาว") เป็นสะพานแบบโค้งสร้างด้วยไม้ที่ยาวที่สุดในประเทศจีน สร้างขึ้นครั้งแรกใน ค.ศ. 1648 และได้ถูกทำลายและสร้างใหม่หลายครั้งตั้งแต่นั้นเป็นต้นมา
การเกษตร.
ผิงหนานเป็นแหล่งผลิตเห็ดหอมฤดูร้อน ซึ่งมีผลผลิตมากกว่า 6,000 ตันต่อปี นับเป็นแหล่งส่งออกเห็ดหอมฤดูร้อนที่ใหญ่ที่สุดในประเทศจีน นอกจากนี้ ผิงหนานยังมีชื่อเสียงในเรื่องผลผลิตทางการเกษตรอื่น ๆ เช่น ลูกพลัมโหยวไน่ ลูกพลับไร้เมล็ด เกาลัด มะเฟือง และถั่วลันเตา
สโมสรฟุตบอลกระบี่ ในฤดูกาล 2565–2566

การแข่งขันฟุตบอลของสโมสรฟุตบอลกระบี่ ในฤดูกาล 2565–2566 เป็นฤดูกาลที่ 14 ของสโมสรในการแข่งขันฟุตบอลลีกอาชีพของสโมสร และเป็นฤดูกาลแรกในการแข่งขันไทยลีก 2 หลังจากที่ตกชั้นเมื่อฤดูกาล 2561 และเลื่อนชั้นกลับมาอีกครั้งในฤดูกาล 2564–65
 "ณ วันที่ 18 มกราคม พ.ศ. 2566"
นัดกระชับมิตร.
      ชนะ
      เสมอ
      แพ้
การแข่งขัน.
ไทยลีก 2.
แมตช์.
      ชนะ
      เสมอ
      แพ้
 "ณ วันที่ 30 เมษายน 2566"
 "ณ วันที่ 30 เมษายน 2566"
#เปลี่ยนทาง ผู้เล่นที่ย้ายออกจากสโมสรระหว่างฤดูกาล.
 "ณ วันที่ 30 เมษายน 2566"
#เปลี่ยนทาง ผู้เล่นที่ย้ายออกจากสโมสรระหว่างฤดูกาล.
เกาะเหลา

เกาะเหลา เป็นเกาะที่ตั้งอยู่ที่หมู่ที่ 6 ตำบลปากน้ำ อำเภอเมืองระนอง จังหวัดระนอง มีจุดเด่นคือเป็นเกาะที่ใกล้แผ่นดิน พื้นที่ส่วนใหญ่เป็นป่าโกงกางที่ขึ้นกันหนาแน่นจนแทบจะเชื่อมต่อกับแผ่นดิน ด้านที่หันหาแผ่นดินมีคลองน้ำกว้างเพียงชั่วว่ายน้ำข้ามได้ แต่ด้านที่หันหาทะเลอันดามันนั้นสามารถเห็นเกาะสองของประเทศพม่า มีของขึ้นชื่อคือ "กะปิเกาะเหลา"
เกาะเหลามีหมู่บ้านอยู่ 2 หมู่บ้าน คือ บ้านเกาะเหลาในเป็นชุมชนคนไทย มีทางปูนเล็ก ๆ เดินเชื่อมระหว่างกันในหมู่บ้าน และมีโรงเรียนบ้านเกาะเหลาเป็นโรงเรียนประจำเกาะตั้งอยู่ที่หมู่บ้านนี้ อีกหมู่บ้านคือ บ้านเกาะเหลานอก เป็นชุมชนชาวเล (มอแกน) แต่เดิมนั้นชาวเลใช้ชีวิตร่อนเร่ไปตามทะเล แต่หลังจากเกิดเหตุการณ์สึนามิเมื่อ พ.ศ. 2547 รัฐบาลได้เข้ามาให้ความช่วยเหลือชาวมอแกนบ้านเกาะเหลาหน้านอกโดยสร้างบ้านถาวรใหม่ให้ ทำให้วิถีชีวิตที่เคยเร่ร่อนหยุดลงอย่างถาวร เนื่องจากองค์กรชุมชนมีข้อบังคับของการจะได้บ้านว่าต้องไม่มีการอพยพโยกย้ายอีก 
ชุมชนชาวเกาะเหลาหน้าในส่วนใหญ่จะนับถือศาสนาอิสลาม แต่มีบ้างที่นับถือศาสนาพุทธ ส่วนชาวมอแกนที่อาศัยอยู่บริเวณเกาะเหลาหน้านอกนับถือผีบรรพบุรุษและศาสนาคริสต์
สันติ เล็กสุขุม

ศาสตราจารย์เกียรติคุณ ดร. สันติ เล็กสุขุม (เกิด 26 มิถุนายน พ.ศ. 2488) เป็นนักประวัติศาสตร์ศิลปะ นักโบราณคดี และราชบัณฑิต เป็นที่รู้จักจากผลงานในการศึกษาค้นคว้าประวัติศาสตร์ศิลปะและสถาปัตยกรรมไทยโดยเฉพาะในสมัยอยุธยา
ศาสตราจารย์เกียรติคุณ ดร. สันติ เล็กสุขุม เกิดที่ จังหวัดสมุทรสาคร สำเร็จการศึกษาระดับปริญญาตรีจาก คณะจิตรกรรมประติมากรรมและภาพพิมพ์ มหาวิทยาลัยศิลปากร ปริญญาโทจาก คณะโบราณคดี มหาวิทยาลัยศิลปากร และสำเร็จการศึกษาระดับปริญญาเอกด้านประวัติศาสตร์ศิลปะและโบราณคดีจาก มหาวิทยาลัยปารีส เป็นอาจารย์ประจำคณะโบราณคดีมหาวิทยาลัยศิลปากร ตั้งแต่ปี พ.ศ. 2516 จนกระทั่งเกษียณอายุราชการในปี พ.ศ. 2548 ดำรงตำแหน่งทางวิชาการสุดท้ายเป็น ศาสตราจารย์ ระดับ 11 และได้รับประกาศเชิดชูเป็น ศาสตราจารย์เกียรติคุณ เคยเป็นหัวหน้าภาควิชาประวัติศาสตร์ศิลปะ คณะโบราณคดี มหาวิทยาลัยศิลปากร และคณบดี บัณฑิตวิทยาลัย มหาวิทยาลัยศิลปากร มีผลงานเขียนตำราประมาณ 20 เล่มและบทความวิชาการมากกว่า 100 บทความ เคยได้รับรางวัลสภาวิจัยแห่งชาติในปี พ.ศ. 2543 จากผลงานเรื่องพระปรางค์ วัดราชบูรณะ ที่ จังหวัดพระนครศรีอยุธยา เขาเป็นราชบัณฑิต และเคยทำหน้าที่ให้คำปรึกษาแก่ กรมศิลปากร และ สภาการโบราณสถานระหว่างประเทศ
Hemolytic–uremic syndrome

<ns>0</ns>
 <revision>
 <timestamp>2022-08-13T14:28:29Z</timestamp>
 <contributor>
 <username>MuanN</username>
 </contributor>
 <comment>เปลี่ยนทางหน้าไปยัง กลุ่มอาการเม็ดเลือดแดงแตก-ยูรีเมีย</comment>
 <origin>10246382</origin>
 <model>wikitext</model>
 <format>text/x-wiki</format>
สีเขียวในศาสนาอิสลาม

สีเขียว  มีส่วนเกี่ยวข้องหลายอย่างต่อศาสนาอิสลาม 
ในอัลกุรอาน สีนี้มักเกี่ยวโยงกับสวรรค์ 
ในคริสต์ศตวรรษที่ 12 รัฐเคาะลีฟะฮ์ฟาฏิมียะฮ์ (ชีอะฮ์) เลือกสีเขียวเป็นสีราชวงศ์ ซึ่งตรงข้ามกับธงสีดำของรัฐเคาะลีฟะฮ์อับบาซียะฮ์ (ซุนนี) แม้ว่าสีเขียวยังคงเป็นสียอดนิยมในประติมานวิทยาชีอะฮ์ แต่ก็มีการใช้งานในรัฐซุนนีจำนวนมาก โดยเฉพาะในธงชาติซาอุดีอาระเบียและธงชาติปากีสถาน
อัลกุรอาน.
<templatestyles src="แม่แบบ:คำพูด/style.css" />พวกเขาจะนอนเอกเขนกบนหมอนอิงสีเขียว และพรมที่มีลวดลายอย่างสวยงาม
<templatestyles src="แม่แบบ:คำพูด/style.css" />บนพวกเขามีอาภรณ์สีเขียวทำด้วยผ้าไหมละเอียด และผ้าไหมหยาบ และถูกประดับด้วยกำไลเงิน และพระเจ้าของพวกเขาจะทรงให้พวกเขาได้ดื่มเครื่องดื่มอันบริสุทธิ์ยิ่ง
อัลคิฎร์ เป็นบุคคลในอัลกุรอานที่พบและเดินทางพร้อมกับมูซา (โมเสส)
พรรคแรสทอฆีซ

พรรคฟื้นคืนชีพชาติอิหร่าน  หรือ พรรคแรสทอฆีซ  เป็นพรรคการเมืองเดียวในประเทศอิหร่านตั้งแต่วันที่ 2 มีนาคม พ.ศ. 2518 ถึงวันที่ 1 พฤศจิกายน พ.ศ. 2521 ผู้ก่อตั้งพรรคคือพระเจ้าชาห์ โมฮัมหมัด เรซา ปาห์ลาวี
ประวัติ.
<templatestyles src="Stack/styles.css"/>
พรรคแรสทอฆีซก่อตั้งขึ้นในสมัยรัฐบาลของนายกรัฐมนตรีแอมีร์แอบบอส โฮเวย์ดา พรรคนี้ถูกกล่าวหาว่ามีส่วนส่งเสริมการโค่นล้มระบอบกษัตริย์ปาห์ลาวีด้วยการสร้างความไม่พอใจแก่ชาวอิหร่านที่ก่อนหน้านี้ไม่สนใจการเมือง (โดยเฉพาะกลุ่มบอซอรี ผู้ค้าขายในปสานที่แม้แต่ทุกวันนี้ยังปฏิเสธที่จะจ่ายภาษี) ด้วยการบังคับให้สมัครสมาชิกและจ่ายค่าธรรมเนียม (ภาษี) และการแทรกแซงชีวิตทางการเมือง เศรษฐกิจ และศาสนาของผู้คน
ฝ่ายเยาวชนที่ก่อตั้งขึ้นมาพร้อมกับพรรคคือกลุ่มเยาวชนแรสทอฆีซ โฮเวย์ดาขนานนามกลุ่มนี้ว่าเป็น "เครื่องมือในการพัฒนาของอิหร่าน" ด้วยการปฏิบัติงานของฝ่ายเยาวชนและคณะทำงานพิเศษของพรรค แรสทอฆีซเริ่มต้นการรณรงค์ขนานใหญ่เพื่อต่อต้านการค้ากำไรเกินควรโดยพุ่งเป้าไปที่ผู้ค้าขายในปสานซึ่งในไม่ช้าก็ถูกระบุว่าเป็น "ศัตรูของรัฐ" พวกเขามักจะโกหกเกี่ยวกับการเบียดเบียนชาวยิว ซึ่งได้รับการยืนยันว่าเป็นเรื่องโกหกในแฟ้มข้อมูลของรัฐบาล ในเดือนตุลาคม พ.ศ. 2518 พระเจ้าชาห์ตรัสถึงการรณรงค์ดังกล่าวว่าเป็น "ขบวนการทางวัฒนธรรม" และทรงกำหนดให้การต่อต้านการค้ากำไรเกินควรเป็นหลักการที่สิบสี่ของการปฏิวัติขาว
ระบบพรรคการเมืองเดียวสิ้นสุดใน พ.ศ. 2521 เมื่อการปฏิวัติอิสลามใกล้จะได้รับชัยชนะ
บัคมุต

บัคมุต  เป็นนครและศูนย์กลางการปกครองของเขตบัคมุตในแคว้นดอแนตสก์ ประเทศยูเครน ตั้งอยู่ริมฝั่งแม่น้ำบัคมุตกา ห่างจากดอแนตสก์ (ศูนย์กลางการปกครองของแคว้นดอแนตสก์) ประมาณ 89 กิโลเมตร ประมาณกันว่าใน ค.ศ. 2021 นครนี้มีประชากร 72,310 คน
ปรากฏร่องรอยการตั้งถิ่นฐานของชุมชนยุคก่อนหน้าใน ค.ศ. 1556 แต่หลักฐานที่กล่าวถึงบัคมุตครั้งแรกอย่างเป็นทางการนั้นย้อนไปได้ถึง ค.ศ. 1571 ชุมชนดังกล่าวได้รับการบรรยายว่าเป็นป้อมปราการที่ตั้งชื่อตามแม่น้ำบัคมุตกาที่อยู่ใกล้เคียง ที่มาของชื่อบัคมุตไม่เป็นที่ทราบแน่ชัด แต่อาจมาจากชื่อ "มาฮ์มุด" หรือ "มาฮ์เมท" ในภาษาตาตาร์ ใน ค.ศ. 1924 นครนี้ถูกเปลี่ยนชื่อเป็น อาร์แตมิวสก์  ต่อมาสภานครได้มีมติให้กลับไปใช้ชื่อเดิมคือบัคมุตในวันที่ 23 กันยายน ค.ศ. 2015 และรัฐสภายูเครนได้ผ่านร่างกฎหมายดังกล่าวเมื่อวันที่ 4 กุมภาพันธ์ ค.ศ. 2016
สายเลือดสองหัวใจ

สายเลือดสองหัวใจ เป็นละครโทรทัศน์ไทยแนวดราม่า-สืบสวนสอบสวน เรื่องราวของการฆาตกรรม ความรัก และการสูญเสีย ผลิตโดย ทรัพย์ เอนเตอร์เทนเม้นท์ กำกับการแสดงโดย ชัชวาล ศาสวัตกลูน นำแสดงโดย มิกค์ ทองระย้า, วริฏฐิสา ลิ้มธรรมมหิศร, ชยิสรา วัฒนะนาวิน, ณทรรศชัย จรัสมาส ออกอากาศทางช่อง 7 HD ทุกวันศุกร์-เสาร์-อาทิตย์ เวลา 20.30 - 22.20 น. เริ่มตอนแรกวันอาทิตย์ที่ 26 มิถุนายน พ.ศ. 2565
งานสร้าง.
"สายเลือดสองหัวใจ" เป็นละครที่มีเนื้อหาเกี่ยวกับการทำงานของศูนย์พิสูจน์หลักฐาน การสืบคดีของตำรวจ แบบมีขั้นตอน การวิเคราะห์เจาะลึก หามูลเหตุ หรือแรงจูงใจในการฆาตกรรมของฆาตกร ซึ่งเรื่องนี้เป็นการรับบทฝาแฝดครั้งแรกของมิกค์ ทองระย้า ประกบคู่นางเอกน้องใหม่เจนนี่ ชยิสรา และเป็นการกลับมาร่วมงานกับฐิสา วริฏฐิสา อีกครั้งหลังจากที่เคยร่วมงานกันมาแล้วในละครเรื่อง"ลูกผู้ชายไม้ตะพด"
การตอบรับ.
เรตติ้ง.
ตารางด้านล่างเป็นเรตติ้งเฉลี่ยทั่วประเทศของทุกตอน
สมเด็จพระศรีไชยเชฐ (นักองค์อิ่ม)

องค์อิ่ม (ค.ศ. 1794 - 1843) เป็นเจ้าชายกัมพูชา พระองค์เป็นพระราชโอรสพระองค์ที่ 4 ของสมเด็จพระนารายณ์รามาธิบดีศรีสุริโยพรรณ หรือ องค์เอง ซึ่งเป็นกษัตริย์องค์ที่ 106 ของกัมพูชา และเป็นเจ้าเมืองพระตะบอง ลำดับที่ 5
เมื่อ พระบาทสมเด็จพระพุทธยอดฟ้าจุฬาโลกมหาราช เสด็จสวรรคตในปี ค.ศ. 1809 สมเด็จพระอุไทยราชาธิราชรามาธิบดี หรือ องค์จันทร์ ซึ่งเป็นพระราชโอรสองค์โตของสมเด็จพระนารายณ์รามาธิบดีศรีสุริโยพรรณและเป็นกษัตริย์องค์ที่ 107 ปฏิเสธที่จะเข้าร่วมพระราชพิธีถวายพระเพลิงพระบรมศพ แต่ทรงส่งพระอนุชา 3 องค์คือ นักองค์สงวน องค์อิ่ม และ สมเด็จพระหริรักษ์รามมหาอิศราธิบดี มาร่วมงานพระราชพิธีถวายพระเพลิงแทน ทำให้พระบาทสมเด็จพระพุทธเลิศหล้านภาลัยทรงแต่งตั้งองค์อิ่มเป็นพระมหาอุปราชแห่งกัมพูชา
องค์สงวน ซึ่งเป็นพระมหาอุปโยราชแห่งกัมพูชาถูกปลดจากตำแหน่งโดยสมเด็จพระอุไทยราชาธิราชรามาธิบดีในปี ค.ศ. 1811 หลังจากเวียดนามเข้ามาแทรกแซง นักองค์สงวน องค์อิ่ม และสมเด็จพระหริรักษ์รามมหาอิศราธิบดีจึงหนีเข้ามาที่กรุงเทพ
หลังจากการกบฏของ เล วัน โคย เกิดขึ้นใน โคชินไชนา เจ้าพระยาบดินทรเดชา (สิงห์ สิงหเสนี) ได้รุกรานกัมพูชาโดยมีเป้าหมายที่จะตั้งองค์อิ่มขึ้นครองบัลลังก์เป็นกษัตริย์แห่งกัมพูชา อย่างไรก็ตาม พวกเขาไม่ได้รับการสนับสนุนจากกัมพูชากองทัพสยามจึงต้องถอนกำลังออกจากกัมพูชาในปี ค.ศ. 1834
องค์อิ่มได้รับแต่งตั้งให้เป็นเจ้าเมืองพระตะบองในปี ค.ศ. 1834 โดยกองทัพสยามยึดครองจังหวัดทางตะวันตกเฉียงเหนือของกัมพูชา (พระตะบอง เสียมราฐ โพธิสัตว์ และกำปงสวาย) จังหวัดทางตะวันตกเฉียงเหนือปกครองโดยเจ้าชาย 2 องค์คือ องค์อิ่มและสมเด็จพระหริรักษ์รามมหาอิศราธิบดี โดยสยามหวังให้เจ้าชายทั้ง 2 ดึงความจงรักภักดีและการสนับสนุนจากขุนนางเขมรเจ้าชายทั้ง 2 ถูกมองว่าเป็นบุคคลที่อันตรายที่สุดโดยราชสำนักเวียดนาม เจือง มิญ ซาง หรือ องเตียงกุน ผู้สำเร็จราชการเจิ๊นเต็ย (กัมพูชา) ของเวียดนาม พยายามเกลี้ยกล่อมองค์อิ่มและองค์ด้วงให้แปรพักตร์และยอมจำนนต่อเวียดนาม ในปี ค.ศ. 1837 องค์ด้วงถูกสงสัยว่ามีส่วนเกี่ยวข้องกับเวียดนามจึงถูกส่งตัวไปยังกรุงเทพ 2 ปีต่อมา องค์อิ่มและผู้ติดตามหลังจากเดินทางไปเวียดนามก็แอบหนีกลับไปกัมพูชา เนื่องจากองค์อิ่มหลงเชื่อคำพูดของเวียดนามว่าพระองค์จะได้รับการแต่งตั้งเป็นกษัตริย์กัมพูชาองค์ใหม่ อย่างไรก็ตาม องค์อิ่มและผู้ติดตามถูกเวียดนามจับกุม องเตียงกุน แนะนำ จักรพรรดิมิญ หมั่ง ว่า องค์อิ่ม และผู้ติดตามควรถูกประหารชีวิต แต่จักรพรรดิมิญ หมั่ง ปฏิเสธ องค์อิ่มจึงถูกนำตัวจาก ไซ่ง่อน ไปยังเมือง เว้
กัมพูชาถูกผนวกเป็นส่วนหนึ่งของเวียดนามในปี ค.ศ. 1840 โดยพระองค์เม็ญ ซึ่งเป็นพระราชธิดาองค์ที่ 2 ของ สมเด็จพระอุไทยราชาธิราชรามาธิบดี ถูกปลดออกจากราชบัลลังก์ ทำให้ข้าราชสำนักและผู้ติดตามหลายคนไม่พอใจจึงก่อกบฏต่อการปกครองของเวียดนาม กองทัพสยามเข้าสู่กัมพูชาเพื่อแต่งตั้งองค์ด้วงขึ้นสืบราชบัลลังก์ในฐานะกษัตริย์กัมพูชาพระองค์ที่ 108 มีพระนามว่า สมเด็จพระหริรักษ์รามมหาอิศราธิบดี องค์อิ่มได้รับการปล่อยตัวพร้อมกับพระองค์เม็ญ ในปีถัดมา องเตียงกุน พยายามแต่งตั้งองค์อิ่มขึ้นสืบราชบัลลังก์ในฐานะกษัตริย์หุ่นเชิดของเวียดนาม องค์อิ่มและพระองค์เม็ญกลับมาที่กัมพูชามีพระบัญชาให้กบฏเขมรยอมจำนน แต่ไม่มีใครเชื่อฟัง องค์อิ่มสิ้นพระชนม์ในเจิวด๊กหรือโชฎก ในปี ค.ศ. 1843 รวมพระชนมายุ 49 พรรษา
เชิงอรรถ.
หมายเหตุ.
<templatestyles src="Reflist/styles.css" />
นายกรัฐมนตรีอิหร่าน

นายกรัฐมนตรีอิหร่าน (Prime Minister of Iran) เป็นตำแหน่งทางการเมืองของอิหร่านในช่วงศตวรรษที่ 20 เริ่มขึ้นในปี พ.ศ. 2449 ระหว่างยุคราชวงศ์กอญัร ราชวงศ์ปาห์ลาวีและยุครัฐบาลอิสลามนำโดยรูฮุลลอฮ์ โคมัยนีซึ่งตำแหน่งถูกยกเลิกในปี พ.ศ. 2532
ยุคราชวงศ์ปาห์ลาวี.
ในปี พ.ศ. 2468 พระเจ้าชาห์ เรซา ปาห์ลาวีทรงแต่งตั้งโมฮัมหมัด อาลี โฟโรฆีเป็นนายกรัฐมนตรีอิหร่าน
ต่อมาในปี พ.ศ. 2484 พระเจ้าชาห์ โมฮัมหมัด เรซา ปาห์ลาวีทรงแต่งตั้งโมฮัมหมัด อาลี โฟโรฆีเป็นนายกรัฐมนตรีต่อมาในปี พ.ศ. 2494 โมฮัมหมัด โมซัดเดกเป็นนายกรัฐมนตรีอิหร่านและถูกโค่นล้มในการรัฐประหารใน 2 ปีต่อมา แอมีร์แอบบอส โฮเวย์ดาเป็นนายกรัฐมนตรีเป็นเวลา 12 ปีในปี พ.ศ. 2508 ถึงพ.ศ. 2520 และชาปูร์ บัคเตียร์เป็นนายกรัฐมนตรีคนสุดท้ายในปี พ.ศ. 2522
ยุคสาธารณรัฐอิสลาม.
ในปี พ.ศ. 2522 รูฮุลลอฮ์ โคมัยนีแต่งตั้งเมห์ดี บาซาร์กันเป็นนายกรัฐมนตรี
มีร์-ฮอสเซน มูซาวีเป็นนายกรัฐมนตรีคนสุดท้าย
วากะ

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
วากะ (; โรมาจิ: "Waka"; บทกวีญี่ปุ่น) เป็นประเภทของกวีนิพนธ์ในวรรณกรรมญี่ปุ่นคลาสสิก แม้ว่า"วากะ" ในภาษาญี่ปุ่นสมัยใหม่จะเขียนว่า 和歌 ก็ตาม ในอดีตเขียนว่า 倭歌 (倭, "wa"; ชื่อญี่ปุ่นเก่า) หรือในอีกชื่อคือ ยามาโตะ-อูตะ (大和歌, "yamato-uta")
โดยดั้งเดิม "วากะ" มีฉันทลักษณ์หลายรูปแบบ เช่น ทังกะ (短歌, "tanka"; "กวีสั้น"), โชกะ (長歌, "chōka"; "กวียาว"), เซโดกะ (旋頭歌, "sedōka"; "กลอนจำ") และ คาตาอูตะ (片歌, "katauta"; "กวีแยกส่วน") สามฉันทลักษณ์สูญหายไปในช่วงยุคเฮอังตอนต้น และ"โชกะ" สาบสูญไปไม่นานหลังจากนั้น ด้วยเหตุนี้ คำว่า"วากะ" จึงหมายถึงเพียงแค่"ทังกะ"
วิรัตน์ชัย น้อมระวี

พลตำรวจตรี วิรัตน์ชัย น้อมระวี (สิงหาคม พ.ศ. 2513 - 17 มกราคม 2564) นายตำรวจชาวไทยซึ่งเสียชีวิตระหว่างปฏิบัติหน้าที่ปราบปรามยาเสพติดที่จังหวัดขอนแก่น
ประวัติ.
ร้อยตำรวจเอกวิรัตน์ชัย เกิดเมื่อวันที่ 8 สิงหาคม พ.ศ. 2513 ที่ตำบลหมากแข้ง อำเภอเมืองอุดรธานี จังหวัดอุดรธานี เป็นบุตรชายของ นายบุญถม และ นางคำกอง น้อมระวี ส่วนทายาทนั้นคือ ว่าที่ร้อยตำรวจโทหญิงเกวลี น้อมระวี นายวีระเกียรติ น้อมระวี นตท.ภิวัฒน์ชัย น้อมระวี
พลตำรวจตรีวิรัตน์ชัยได้สำเร็จการศึกษา ชั้นมัธยมศึกษาจากโรงเรียนอุดรพิทยานุกูล รุ่นที่ 82 ปริญญาตรีนิติศาสตร์บัณฑิตจากมหาวิทยาลัยสุโขทัยธรรมาธิราช
การทำงาน.
ได้สอบคัดเลือกเข้าเป็นนักเรียนพลตำรวจ พ.ศ. 2532 (มอดินแดงรุ่นที่ 19 ร้อย 2) บรรจุครั้งแรกในตำแหน่ง ผบ.หมู่ป้องกันปราบปราม ส.ภ.เมืองร้อยเอ็ดต่อมาได้ย้ายมารับราชการในตำแหน่ง ผบ.หมู่สืบสวน ส.ภ.ประจักษ์ศิลปาคม ยศจ่าสิบตำรวจได้รับพิจารณาให้ได้รับเงินเพิ่มพิเศษการปราบปรามผู้กระทำความผิด (พ.ป.ผ.) 1 ขั้น เนื่องจากขณะดำรงตำแหน่ง ผบ.หมู่ ป้องกันปราบปราม ส.ภ.เมืองร้อยเอ็ด (ยศสิบตำรวจโท) ได้ออกปฏิบัติหน้าที่แล้วถูกผู้กระทำความผิดยิงปืนใส่เจ้าหน้าที่แต่กระสุนโดนไปที่ขอบประตูทำให้กระสุนแฉลบมาโดนที่หน้าออกของ สิบตำรวจโทวิรัตน์ชัย ทำให้ได้รับบาดเจ็บแต่ไม่ถึงขั้นสาหัส หลังจากนั้นได้ย้ายตำแหน่งเป็น ผบ.สส. ส.ภ.ประจักษ์ศิลปาคม ทำหน้าที่เป็น หัวหน้าเสมียนคดี/ผู้ช่วยพนักงานสอบสวน เมื่อ พ.ศ. 2551 ดาบตำรวจวิรัตน์ชัย ได้จบการศึกษานิติศาสตร์บัณฑิต ต่อมาในปี พ.ศ. 2556 ได้มีการเปิดสอบให้ข้าราชการตำรวจชั้นประทวนที่มีวุฒิปริญญาตรีเลื่อนขึ้นเป็นชั้นสัญญาบัตร (กอน.23 ขุนทะเล 565 นิติกร 300) รับราชการชั้นสัญญาบัตรครั้งแรกในตำแหน่ง รอง สว.ฝอ. (นิติกร) บก.ส.2 กองบัญชาการตำรวจสันติบาล
ต่อมาปี พ.ศ. 2562 ได้ย้ายมารับราชการในตำแหน่ง รอง สว.สืบสวน กก.3 บก.ปส.2 กองบัญชาการตำรวจปราบปรามยาเสพติด ในปีเดียวกันได้มีคำสั่งให้เข้าอบรมหลักสูตรชั้นสารวัตรรุ่นที่ 214 และได้มีผลงานปราบปรามยาเสพติดมากมายจนกระทั่งเมื่อวันที่ 16 มกราคม 2564 ชุดสืบสวน กก.3 บก.ปส.2 ออกสืบสวนการลักลอบขนลำเลียงยาเสพติดอาศัยช่วงโควิด-19 ในเขตพื้นที่ อ.บ้านแพง จ.นครพนม เพื่อนำส่งให้กับลูกค้าพื้นที่ตอนใน และกรุงเทพมหานคร โดยขับรถยนต์ตามเส้นทางจังหวัดกาฬสินธุ์ มุ่งหน้าไปทางจังหวัดขอนแก่น ชุดปฏิบัติการของ ร.ต.อ.วิรัตน์ชัย ได้เข้าตรวจสอบโดย ร.ต.อ.วิรัตน์ชัยได้ลงจากรถแสดงตนเป็นเจ้าหน้าที่แต่รถยนต์ต้องสงสัยได้ขับหลบหนีไปกลับรถในลานดินโล่ง ขณะเดียวกันเจ้าหน้าที่ตำรวจอีกคนกำลังจะลงจากแต่ ร.ต.อ.วิรัตน์ชัยตะโกนสั่งว่า "ไม่ต้องลงรถ ให้ขับรถตามรถต้องสงสัยไป" ขณะเดียวกัน ร.ต.อ.วิรัตน์ชัยได้วิ่งไปดักรอรถต้องสงสัย รถต้องสงสัยได้ขับเบียดรถของเจ้าหน้าที่จนไปติดที่ต้นไม้แต่รถต้องสงสัยได้พยายามขับหลบหนีและกลับรถ ร.ต.อ.วิรัตน์ชัย ที่วิ่งมารออยู่แล้วได้เห็นรถต้องสงสัยขับมาทางที่ ร.ต.อ.วิรัตน์ชัย ยืนอยู่จึงตะโกนสั่งให้รถต้องสงสัยหยุด แต่ไม่เป็นผล รถต้องสงสัยได้ขับพุ่งชนแล้วเหยียบซ้ำ เป็นเหตุให้บาดเจ็บสาหัส และเสียชีวิตในเวลาต่อมา ที่โรงพยาบาลศูนย์ขอนแก่น
ต่อมา เจ้าหน้าที่ตำรวจในชุดจับกับ สามารถติดตามจับกุมนายสุภาพ ติธรรม อายุ 53 ปี ผู้ก่อเหตุ ได้ที่อำเภอวาปีปทุม จังหวัดมหาสารคาม แจ้งข้อหาต่อสู้ขัดขวางเจ้าพนักงาน และฆ่าเจ้าพนักงานซึ่งกระทำการตามหน้าที่ ดำเนินคดีตามกฎหมายต่อไป
วันที่ 31 มีนาคม 2565 มติคณะกรรมการพิจารณาบำเน็จความชอบพิเศษได้มีมติให้เลื่อนเงินเดือนจาก ส.1 ขั้น 46 (38,750 บาท) (ขั้นสูงสุด) เลื่อนเป็น ส.1 ขั้นเยียวยา 5 (45,750 บาท)และขอพระราชทานยศพลตำรวจตรี (ตั้งแต่วันที่ 17 มกราคม พ.ศ. 2564)
เจ้าแม่เขาไท่

ปี่เซี่ยหยวนจุน (#เปลี่ยนทาง 'The Primordial Sovereign of the Colored Clouds of Dawn') หรือ ไท่ซัวเนี่ยเนี้ย (#เปลี่ยนทาง 'The Lady of Mount Tai') เป็นเทพารักษ์เจ้าแม่ผู้รักษาเขาไท่ในศาสนาชาวบ้านจีนและลัทธิเต๋า โดยพระนางคือหนึ่งในเทพธิดาผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร พระนางได้รับการนิยมบูชาในฐานะประมุขเทพธิดาของเจ้าแม่ส่งบุตร เจ้าแม่ทิพยเนตร เจ้าแม่ฝีดาษ (天花娘娘) และเจ้าแม่เร่งกำเนิด
เทพปกรณัม.
ทิพยฐานะ.
เจ้าแม่ปี่เซี่ยหยวนจุนเป็นเทพารักษ์เจ้าแม่ในลัทธิเต๋าและศาสนาชาวบ้านจีน ผู้รักษาเขาไท่ ในมณฑลชานตง ซึ่งได้รับการยกย่องว่าเป็นผู้คุ้มครองการคลอดบุตร, รุ่งอรุณ, และพรหมลิขิต พระนางทรงทราบถึงอายุขัยของมนุษย์ และพิพากษาผู้วายชนม์ รวมถึงโปรดรับฟังการอธิษฐานและประทานพรแด่ของหมู่ชนทั้งหลาย โดยเฉพาะเรื่องการประทานบุตร โดยเฉพาะเด็กผู้ชาย
เจ้าแม่เขาไท่เป็นเทพารักษ์ที่ได้รับความนิยมบูชา และยกย่องระลึกถึงมากที่สุดในจีนตอนเหนือในบรรดาเทพารักษ์เจ้าแม่ในลัทธิเต๋าและศาสนาชาวบ้านจีน รวมถึงความทรงจำและกระแสของพระนางที่เทียบเท่ากับพระโพธิสัตว์เจ้าแม่กวนอิม (พระโพธิสัตว์อวโลกิเตศวร) ซึ่งมีอิทธิพลจากความนิยมบูชา และยกย่องระลึกถึงมากที่สุดในในจีนตอนกลางและตอนใต้
เทศมณฑลแชฮ์เรซอ

แชฮ์เรซอ  เป็นเทศมณฑลในจังหวัดเอสแฟฮอน ประเทศอิหร่าน โดยมีแชฮ์เรซอเป็นเมืองหลัก จากสำมะโน ค.ศ. 2016 เทศมณฑลนี้มีประชากร 159,797 คนใน 50,983 ครัวเรือน เทศมณพลนี้มีอำเภอเพียงอำเภอเดียวคืออำเภอกลาง และมีเมืองเพียงสองเมือง คือ: แชฮ์เรซอ และแมนแซรีเยฮ์
พระนิพพานโสตร

พระนิพพานโสตร เป็นวรรณกรรมศาสนาพื้นบ้านภาคใต้ของประเทศไทย เขียนโดยกวีท้องถิ่น ไม่ทราบว่าใครเป็นผู้แต่งและแต่งเมื่อใด 
เนื้อหามีเนื้อหาตั้งแต่เหตุการณ์ครั้งพระพุทธองค์จะเสด็จดับขันธปรินิพพาน การปลงพระบรมศพ การแบ่งพระบรมสารีริกธาตุโดยโทณพราหมณ์ แล้วส่วนหนึ่งได้รับการอัญเชิญมาฝังไว้ที่หาดทรายแก้ว เมืองนครศรีธรรมราช กล่าวถึงการจำแนกสร้างพระธาตุเจดีย์ในลังกา และการสร้างบ้านแปลงเมืองนครศรีธรรมราช รวมถึงการสร้างพระบรมธาตุเจดีย์ พระนิพพานโสตรน่าจะนำเอาคัมภีร์และวรรณกรรมต่าง ๆ มาผสมรวมกัน อันได้แก่ พระไตรปิฏก มหาวงศ์ ถูปวงศ์ สิหิงคนิทาน มูลศาสนา ชินกาลมาลีปกรณ์ สังคีติยวงศ์ ปฐมสมโพธิ ศาสนวงศ์ ตำนานเมืองนครศรีธรรมราช มาประกอบเป็นเรื่องราวใหม่ให้สอดคล้องกัน
จากการศึกษาเมื่อ พ.ศ. 2535 พบต้นฉบับจำนวน 30 ฉบับที่มาจากจังหวัดต่าง ๆ ได้แก่ นครศรีธรรมราช สุราษฎร์ธานี สงขลา พังงาและภูเก็ต ต้นฉบับมีการบันทึกลงหนังสือบุด (สมุดข่อย) ชนิดบุดขาว ขนาดกลาง มีความกว้างประมาณ 12 เซนติเมตร ยาวประมาณ 35 เซนติเมตร เขียนด้วยอักษรไทยโบราณ บางฉบับมีอักษรขอมปะปนกันบ้าง (ใช้เมื่อมีการเปลี่ยนรูปแบบงานประพันธ์ในบางครั้ง) ส่วนลักษณะคำประพันธ์ แบ่งเป็นกาพย์ 3 ชนิด คือ กาพย์ยานี 11 กาพย์ฉบัง 16 และกาพย์สุรางคนางค์ 28
มีการตีพิมพ์เผยแพร่ครั้งแรกในสมัยพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2460 โดยใช้ชื่อว่า ตำนานพระบรมธาตุเมืองนครศรีธรรมราชฉบับกลอนสวด
กิมฮวยเนี่ยเนี้ย

กิมฮวยเนี่ยเนี้ย (#เปลี่ยนทาง แปลตามตัว "เจ้าแม่ดอกไม้สีทอง") หรือ กิมฮวยฮูหยิน (#เปลี่ยนทาง 'ท่านผู้หญิงสุวรรณบุปผา') เป็นเทพารักษ์เจ้าแม่ในศาสนาชาวบ้านจีนและลัทธิเต๋า โดยพระนางคือหนึ่งในเทพบรรพชนและได้รับการนิยมบูชาในฐานะเจ้าแม่ผู้อุปถัมป์และดูแลการตั้งครรภ์ การคลอดบุตรของสตรีและความเป็นมารดร
มัสยิดซาฮีร์

มัสยิดซาฮีร์  เป็นมัสยิดที่อาโลร์เซอตาร์ อำเภอโกตาเซอตาร์ รัฐเกอดะฮ์ ประเทศมาเลเซีย และเป็นมัสยิดประจำรัฐเกอดะฮ์ มัสยิดซาฮีร์เป็นหนึ่งในมัสยิดที่ยิ่งใหญ่และเก่าแก่ที่สุดในประเทศมาเลเซีย โดยสร้างขึ้นใน ค.ศ. 1912 มัสยิดนี้ได้รับเลือกเป็นหนึ่งใน 10 อันดับมัสยิดที่สวยที่สุดในโลก
มัสยิดญี่ปุ่น

บัยตุลอะฮัด - มัสยิดญี่ปุ่น  เรียกสั้น ๆ ว่า มัสยิดญี่ปุ่น เป็นมัสยิดของมุสลิมนิกายอะห์มะดียะฮ์ที่อยู่ในสึชิมะ ชานเมืองนาโงยะ จังหวัดไอจิ โดยเปิดใช้งานในวันที่ 20 พฤศจิกายน ค.ศ. 2015 โดยมีร์ซา มัสรูร อะห์มัด เคาะลีฟะฮ์คนที่ 5 ในชุมชนมุสลิมอะห์มะดียะฮ์ มัสยิดนี้เป็นมัสยิดที่ใหญ่ที่สุดของประเทศ โดยรองรับได้ถึง 500 คน
เหตุกราดยิงที่เซติเญ พ.ศ. 2565

เมื่อวันที่ 12 สิงหาคม 2022 เกิดเหตุฆาตกรรมหมู่ในเมืองเซติเญ ประเทศมอนเตเนโกร เป็นผลให้มีผู้เสียชีวิต 10 คน (ในจำนวนนี้เป็นเด็ก 2 คน) และบาดเจ็บอีก 6 คน ผู้ก่อเหตุเป็นชายวัย 33 ปี ชื่อ วุชกอ บอริลอวิช ถูกวิสามัญฆาตกรรมขณะยิงสู้กับตำรวจหลังเกิดเหตุ เหตุการณ์นี้ถือเป็นเหตุกราดยิงหมู่ที่ร้ายแรงที่สุดของประเทศ นับตั้งแต่การสังหารหมู่ปี 1944 ซึ่งเกิดขึ้นที่เซติเญเช่นกันในสมัยยูโกสลาเวียท่ามกลางสงครามโลกครั้งที่สอง
เหตุการณ์.
เมื่อเวลาประมาณ 15:30 น. ของวันที่ 12 สิงหาคม 2022 บอริลอวิชเข้าไปในบ้านของเขาในย่านเมดอวินาของเมืองเซติเญ ก่อนจะมีปากเสียงกับครอบครัวที่เป็นผู้เช่าช่วง (sub-tenant) ในบ้านหลังนั้น จากนั้นเขาใช้ปืนคาร์ไบน์ล่าสัตว์ยิงใส่สมาชิกของครอบครัวสามคนจนเสียชีวิต ในจำนวนนี้เป็นเด็กสองคน เมื่อยิงเสร็จ บอริลอวิชโทรศัพท์หาผู้เป็นพ่อของครอบครัวดังกล่าวซึ่งไม่อยู่ในที่เกิดเหตุในเวลานั้น เพื่อแจ้งว่าได้สังหารภรรยาและลูก ๆ ของเขาแล้ว ขณะเกิดเหตุยิง มีผู้โทรศัพท์แจ้งเจ้าหน้าที่หน่วยรักษาความปลอดภัยเซติเญ จากนั้นบอริลอวิชเดินออกไปนอกบ้านและยิงพลเรือนบนท้องถนนโดยไม่เลือกหน้า เขาบุกเข้าบ้านหลังหนึ่งในละแวกนั้นและสังหารพลเมืองสูงอายุสองคน ส่วนหลานอายุ 32 ปี บาดเจ็บ จากนั้นจึงสังหารลูกชายของพลเมืองสูงอายุที่หน้าประตูบ้าน บอริลอวิชยังสังหารลุงของตนเองและเพื่อนบ้านอีกสามคน สองคนในจำนวนนี้เป็นสตรี
เมื่อเจ้าหน้าที่ตำรวจมาถึงที่เกิดเหตุ บอริลอวิชปฏิเสธที่จะมอบตัวแต่กลับยิงใส่ตำรวจ เป็นผลให้มีตำรวจได้รับบาดเจ็บหนึ่งคน บอริลอวิชยังยิงปืนใส่รถพยาบาลคันหนึ่งเพื่อกันไม่ให้เจ้าหน้าที่เข้าไปดูแลผู้ที่ถูกเขายิง เมื่อเวลาราว 15:50 น. บอริลอวิชหยุดยิงและโทรศัพท์และกล่าวว่าเขา "คงไม่รอด" จากนั้นเขาวิ่งหนีออกไปทางภูเขาออร์ล็อฟเกิร์ช ในขณะเดียวกันตำรวจก็เริ่มยิงใส่เขา ต่อมามีรายงานว่าพลเมืองคนหนึ่งในพื้นที่ยิงบอริลอวิชเสียชีวิตด้วยปืนพกระหว่างที่บอริลอวิชยิงสู้กับตำรวจ นอกจากนี้ยังมีพลเมืองพยายามเกลี้ยกล่อมให้บอริลอวิชยอมมอบตัว เจ้าหน้าที่ตำรวจยิงกระสุนใส่บอริลอวิชประมาณยี่สิบนัด แต่โดนเขาอย่างน้อยเพียงห้านัดตามรายงานการชันสูตรพลิกศพ ถนนหลายสายในพื้นที่ถูกสั่งปิดและมีการเสริมกำลังตำรวจในพื้นที่อย่างแน่นหนา
ผู้เสียหาย.
เหตุการณ์นี้ส่งผลให้มีผู้เสียชีวิตรวมสิบเอ็ดคน (รวมทั้งผู้ก่อเหตุ) และส่งผลให้มีผู้บาดเจ็บหกคน เด็กอายุ 8 ปี และ 11 ปีเสียชีวิตในบ้านของบอริลอวิช ส่วนผู้เป็นแม่เสียชีวิตที่โรงพยาบาล เหยื่อที่เหลือเจ็ดคนเป็นพลเรือนในพื้นที่ ผู้บาดเจ็บสองคนถูกส่งตัวไปยังโรงพยาบาลในเซติเญ และผู้ได้รับบาดเจ็บสาหัสอันตรายถึงชีวิตสี่คนถูกส่งตัวไปยังศูนย์คลินิกพอดกอรีตซา
ผู้ก่อเหตุ.
วุชกอ บอริลอวิช  เป็นผู้ก่อเหตุกราดยิงนี้ เขาทำงานเป็นบาร์เทนเดอร์ในอุทยานแห่งชาติลอฟเช็นเป็นเวลาห้าปีกระทั่งเสียชีวิต ก่อนหน้านี้เคยเป็นหัวหน้าบริการรักษาความสะอาดสิ่งแวดล้อม (environmental hygiene service) เขาเกิดเมื่อวันที่ 21 พฤศจิกายน 1988 ในเซติเญ สาธารณรัฐมอนเตเนโกร ประเทศยูโกสลาเวีย จบการศึกษาระดับประถมในเมืองบ้านเกิดและจบการศึกษาระดับมัธยมในเบลเกรด ประเทศเซอร์เบีย เขาเคยเป็นสมาชิกสภาท้องถิ่นจากพรรคประชาธิปไตยสังคม เขาแต่งงานแล้วและมีลูกสามคน
การสืบค้น.
เจ้าหน้าที่ยังไม่เปิดเผยรายละเอียดและเหตุจูงใจที่ทำให้บอริลอวิชก่อเหตุกราดยิง ลูกพี่ลูกน้องคนหนึ่งของเขาอ้างว่าแรงจูงใจมาจากผู้เช่าช่วงค้างชำระค่าเช่าบ้านแก่บอริลอวิช
รายงานระบุว่าพลเมืองท้องถิ่นที่ยิงบอริลอวิชเสียชีวิตขณะกำลังยิงโต้ตอบกับตำรวจคือ เนนาด "เนนอ" กาลูเจรอวิช  อย่างไรก็ตาม ยังไม่เป็นที่ทราบชัดเจนว่าบอริลอวิชเสียชีวิตจากกระสุนของเนนาดจริงหรือไม่
ตำบลลุมพลี

ตำบลลุมพลี เป็นตำบลในอำเภอพระนครศรีอยุธยา จังหวัดพระนครศรีอยุธยา
ประวัติศาสตร์.
ทุ่งลุมพลี เป็นสถานที่ทางประวัติศาสตร์ ชื่อนี้กล่าวถึงหลายครั้งในประวัติศาสตร์อยุธยา ทุ่งลุมพลีเป็นทุ่ง 1 ใน 10 แห่งของอยุธยา มักใช้เป็นที่ปลูกข้าว และในสงครามแต่ละครั้ง มักดัดแปลงเป็นสนามรบเพื่อปกป้องราชธานีจากผู้รุกราน
ในสงครามพระเจ้าตะเบ็งชเวตี้ปี พ.ศ. 2091 ทุ่งลุมพลีใช้เป็นที่ตั้งค่ายหลวงของพระเจ้าตะเบ็งชะเวตี้ ในสงครามครั้งนี้สมเด็จพระสุริโยทัย พระอัครมเหสีของสมเด็จพระมหาจักรพรรดิ สิ้นพระชนม์บนคอช้างระหว่างกระทำยุทธหัตถีกับตะโดธรรมราชาที่ 1หรือพระเจ้าแปรที่ทุ่งมะขามหย่องซึ่งเป็นทุ่งนาที่ติดกับทุ่งภูเขาทองและทุ่งลุมพลี ปัจจุบันทุ่งมะขามหย่องมีอ่างเก็บน้ำภูเขาทอง และทางหลวงแผ่นดินหมายเลข 347 (ปทุมธานี-บางปะหัน) ล้อมรอบ
ในสงครามช้างเผือกปี พ.ศ. 2106 กองกำลังของพระยาพะสิม เจ้าเมืองพะสิม ได้เข้ายึดทุ่งลุมพลีเป็นที่ตั้งทัพ
ต่อมาในสมัยรัตนโกสินทร์ตอนต้น ทุ่งลุมพลียังเป็นชุมชนของเชลยศึกชาวมุสลิมซึ่งต้อนมาจากไทรบุรีและปะลิสทางตอนเหนือของมาเลเซีย
การแบ่งเขตการปกครอง.
พื้นที่ทั้งหมดของตำบลลุมพลีอยู่ภายใต้การบริหารขององค์การบริหารส่วนตำบลลุมพลี
การปกครองส่วนท้องถิ่น.
ตำบลลุมพลีแบ่งเป็น 6 หมู่บ้าน
สถานที่ท่องเที่ยว.
พระบรมราชานุสาวรีย์สมเด็จพระนเรศวรมหาราชและอ่างเก็บน้ำภูเขาทองอยู่ในพื้นที่
มีวัดโบราณหลายแห่งในบริเวณนี้และบริเวณใกล้เคียง ได้แก่ วัดบัว (เนินดิน) วัดดอกไม้ (หายสาบสูญ) วัดจงกลม (วัดร้างที่กรมศิลปากรบูรณะ) วัดพระยาแมน (วัดร้างที่กรมศิลปากรบูรณะ) วัดปราสาท (วัดร้างที่กรมศิลปากรไม่ได้บูรณะ) วัดสี่เหลี่ยม (วัดร้างที่กรมศิลปากรบูรณะ) วัดท่าคลอง (วัดที่ยังมีพระสงฆ์จำพรรษาอยู่) และวัดตูม (วัดที่ยังมีพระสงฆ์จำพรรษาอยู่)
วัดวังกระโจม

วัดวังกระโจม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าช้าง อำเภอเมืองนครนายก จังหวัดนครนายก 
วัดวังกระโจมตั้งวัดเมื่อ พ.ศ. 2453 เดิมเรียกว่า วัดกำแพง เป็นวัดเก่าแก่ที่สร้างมานานกว่า 300–400 ปี ในสมัยพระบาทสมเด็จพระจอมเกล้าเจ้าอยู่หัว เป็นวัดคณะสงฆ์ธรรมยุตวัดแรกของจังหวัดนครนายก โดยมีพระครูพิศาลสมณกิจ เป็นเจ้าอาวาสในช่วงแรก และได้รับการพัฒนาและบูรณะมาตามลำดับ ต่อมาสมเด็จพระมหาสมณเจ้า กรมพระยาวชิรญาณวโรรสเสด็จตรวจเยี่ยมวัดที่จังหวัดนครนายก และได้เปลี่ยนชื่อวัดกำแพงเป็น "วัดวังกระโจม”" เมื่อ พ.ศ. 2459 และใช้ชื่อนี้มาจนถึงปัจจุบัน วัดได้รับพระราชทานวิสุงคามสีมา เมื่อวันที่ 25 สิงหาคม พ.ศ. 2459 ได้รับพระราชทานวิสุงคามสีมาครั้งหลังเมื่อ พ.ศ. 2502
ปูชนียวัตถุที่สำคัญคือ "พระพุทธมงคลนายก" พระประธานพระอุโบสถ วัดวังกระโจม เป็นพระพุทธรูปศิลปะสุโขทัย ขนาดหน้าตักกว้าง 2.9 เมตร สูงประมาณ 3 เมตร โดยในช่วงบ่ายของวันที่ 24 มิถุนายน พ.ศ. 2508 พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จพระราชดำเนินประกอบพิธีเททองพระพุทธรูป พระราชทานนามว่า "พระพุทธมงคลนายก" ทั้งยังทรงประกอบพิธีเบิกพระเนตร ณ มณฑลพิธีหน้าอุโบสถวัดเทพศิรินทราวาส และทรงมีพระบรมราชานุญาตให้อัญเชิญพระปรมาภิไธยย่อ ภปร. ประดิษฐานที่หน้าบันอุโบสถวัดวังกระโจม
วัดเลขธรรมกิตติ์

วัดเลขธรรมกิตติ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำนครนายก ในตำบลบางอ้อ อำเภอบ้านนา จังหวัดนครนายก มีพื้นที่ 25 ไร่ 2 งาน 74 ตารางวา 
วัดเลขธรรมกิตติ์ มีความหมายว่า "วัดมีเกียรติด้วยธรรมอันจารึกไว้แล้ว" เป็นวัดเก่าแก่ตั้งแต่ปลายสมัยกรุงศรีอยุธยา เดิมมีชื่อว่า วัดบางอ้อนอก ว่ากันว่า พระบาทสมเด็จพระจุลจอมเกล้าเจ้าอยู่หัวได้เคยเสด็จทางชลมารคและขึ้นมาประทับเพื่อเสวยพระกระยาหารที่วัดแห่งนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2413 ได้รับพระราชทานวิสุงคามสีมาเมื่อ พ.ศ. 2511
อุโบสถหลังเก่าสร้างเมื่อ พ.ศ. 2440 โดยเจ้าอาวาสในสมัยนั้น และมีคุณปู่เผือกและคุณย่าลำภูเป็นผู้อุปถัมภ์ในการก่อสร้างอุโบสถหลังนี้ มีสภาพหลงเหลือเพียงผนังบางส่วนและซุ้มประตูอุโบสถที่ถูกปกคลุมด้วยรากและต้นโพธิ์ขนาดใหญ่ ผนังฝั่งหนึ่งหลงเหลือหน้าต่างสองบาน มีรากไม้ขนาดใหญ่เลื้อยคลุมโดยรอบ ด้านในอุโบสถเก่ามีศาลาเล็ก ๆ ประดิษฐานพระพุทธรูป ส่วนอุโบสถหลังใหม่สร้างทดแทนหลังเดิมสร้างขึ้นเมื่อ พ.ศ. 2508
แม่น้ำจันทบุรี

แม่น้ำจันทบุรี หรือเดิมเรียกว่า แม่น้ำจันทบูร เป็นแม่น้ำสายหลักของจังหวัดจันทบุรี มีต้นกำเนิดจากบริเวณเขาสอยดาวเหนือในเขตอำเภอเขาคิชฌกูฏ ไหลผ่านอำเภอมะขามและอำเภอเมืองจันทบุรีไปลงอ่าวไทยที่ปากน้ำแหลมสิงห์ เขตอำเภอแหลมสิงห์ มีความยาวทั้งสิ้นประมาณ 105 กิโลเมตร มีชื่อเรียกเป็นตอน ๆ ตั้งแต่ต้นน้ำคือคลองตารอง คลองจันทเขลม คลองน้ำขุ่น คลองจันทบุรี และแม่น้ำจันทบุรี มีลำน้ำสาขาที่สำคัญคือคลองตาหลิ่ว คลองตะเคียนทอง คลองฉมัน คลองลี่ และคลองท่าช้าง ตรงปากแม่น้ำมีสะพานตากสินมหาราชหรือสะพานแหลมสิงห์ทอดข้าม เป็นสะพานที่ยาวที่สุดในภาคตะวันออก มีความยาว 1.06 กิโลเมตร
บริเวณริมแม่น้ำจันทบุรีมีชุมชนเก่าแก่ของชาวจีนและชาวญวนที่อพยพมาอยู่ตั้งแต่สมัยที่สมเด็จพระนารายณ์มหาราชโปรดเกล้าฯ ให้ย้ายเมืองจันทบูรจากบ้านหัววังมายังบ้านลุ่ม ปัจจุบันชุมชนริมน้ำจันทบูรเป็นแหล่งท่องเที่ยวเชิงอนุรักษ์ มีที่พักหลากหลายประเภท เช่น โรงแรม เรือนแรม เป็นต้น
เฟรยา (วอลรัส)

เฟรยา  เป็นวอลรัสเพศเมียที่ปรากฏตัวตามชายฝั่งของหลายประเทศในยุโรปตะวันตก (เนเธอร์แลนด์ เยอรมนี สหราชอาณาจักร เดนมาร์ก สวีเดน และ นอร์เวย์) ตั้งแต่เดือนตุลาคม ค.ศ. 2021 จนกระทั่งถูกการุณยฆาตในวันที่ 14 สิงหาคม ค.ศ. 2022 ด้วยเป็นการพบเห็นที่หาได้ยากในพื้นที่ที่เฟรยาปรากฏตัว จึงเป็นที่สนใจของผู้ที่ชื่นชอบสัตว์ป่าและประชาชนทั่วไป ในฤดูร้อนปี ค.ศ. 2022 หลังจากเฟรยาขึ้นมาอาบแดดและจมเรือในออสโลฟยอร์ด ได้ถูกยิงตายเนื่องจากมีความกังวลเกี่ยวกับความปลอดภัยของประชาชน เฟรยามีน้ำหนักประมาณ การตัดสินใจฆ่าเฟรยาเป็นที่วิพากษ์วิจารณ์จากผู้เชี่ยวชาญด้านสัตว์ป่าหลายคน
ชื่อ.
เฟรยาได้รับชื่อเล่นตามชื่อของเฟร็วยา เทพธิดาแห่งความรักและความงามของชาวนอร์ส
พระเมธีวัชรบัณฑิต (หรรษา ธมฺมหาโส)

ศาสตราจารย์ ดร. พระเมธีวัชรบัณฑิต (หรรษา ธมฺมหาโส) ป.ธ.6 เป็นพระราชาคณะชั้นสามัญเปรียญ ปัจจุบันดำรงตำแหน่งทางพระสังฆาธิการ เป็นเจ้าอาวาสวัดใหม่ (ยายแป้น) กรุงเทพมหานคร และมีตำแหน่งในสถาบันการศึกษาเป็น ผู้รักษาการในตำแหน่งผู้อำนวยการวิทยาลัยพุทธศาสตร์นานาชาติ มหาวิทยาลัยมหาจุฬาลงกรณราชวิทยาลัย
สมณศักดิ์,พัดยศ.
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
ลิ้มจุ้ยฮูหยิน

เฉินจิ้งกู ตามสำเนียงแบบภาษาจีนกลาง หรือ ตันเจงก้อ ตามสำเนียงแบบจีนฮกเกี้ยน  เป็นเจ้าแม่ผู้คุ้มครองอุปถัมถ์รักษาสตรี, เด็ก และดูแลการตั้งครรภ์ในศาสนาชาวบ้านจีน และเป็นนักพรตเต๋าของลัทธิเต๋า พระนางเป็นที่รู้จักในนาม ลิ้มจุ้ยฮูหยิน (#เปลี่ยนทาง , หลินฉุ่ยฟูเหริน - ท่านผู้หญิงหลินฉุ่ย)
จ้าวแม่ตันเจงก้อเป็นเซียน (นักสิทธิ์จีน) ที่ได้รับการนิยมระลึกนึกถึงเคารพบูชาอย่างยิ่งในชาวฮกเกี้ยน, ชาวไต้หวัน, ทางภาคใต้ของประเทศจีน, และในหมู่เอเชียตะวันออกและเอเชียตะวันออกเฉียงใต้ ตำนานการกำเนิดและสร้างสมคุณงามความดีแก่สาธารณชนของเจ้าแม่เริ่มต้นกำเนิดในมณฑลฝูเจี้ยน พระนางเป็นนักพรตเต๋าสตรีของลัทธิเต๋าในสังกัดสำนักเขาลฺหวี (闾山派; 閭山派) เจ้าแม่ประพฤติตนคุณธรรมอันเป็นที่ประจักษ์แก่สาธารณชนและหลังจากการเกิดอุบัติเหตุจนถึงแก่ชีวิตแล้วด้วยคุณูปการคุณงามความดีของเจ้าแม่จึงได้รับการเคารพบูชาในฐานะเจ้าแม่สืบต่อมา พระนางเป็นที่รู้จักคุ้นเคยของบรรดาม้าทรงพระจีน
ที่ไต้หวันมีวัดและศาลเจ้ามากกว่าหนึ่งร้อยสามสิบแห่งซึ่งอุทิศถวายแด่พระนาง และที่มณฑลฝูเจี้ยนมีหอบรรพบุรุษอันซึ่งอุทิศถวายแด่พระนางหลายแห่งเช่นกัน ในปัจจุบันเจ้าแม่เป็นเทพเจ้ายอดนิยมในทำเนียบของลัทธิเต๋าและลัทธิขงจื๊อ
ประวัติ.
พระแม่ตันเจ๊งก๊อมีนามเดิม ว่า เฉินจิ้ง (ออกเสียงตามสำเนียงจีนกลาง 陳靖) และมักขนานนามว่า เฉินจิ้งกู (ออกเสียงตามสำเนียงจีนกลาง 陈靖姑) พระนางกำเนิดในเขตเซี่ยตู้ (下渡) เมืองฝูโจว (ปัจจุบันคือเขตชางชาน (仓山区)) เมื่อ 766 ปีก่อนคริสต์ศักราช หลักฐานหนึ่งอ้างว่าเธอเกิดในปีที่ 2 ของรัชสมัยต้าหลี่ในช่วงราชวงศ์ถัง และบางจารึกอ้างว่ากำเนิดในช่วงของราชวงศ์ถังยุคหลัง เมื่อครั้งยังเป็นดรุณีเป็นศิษย์ของสำนักเขาลฺหวี (ว่ากันว่าอยู่ในมณฑลเจียงซีในปัจจุบัน) พร้อมกับเจ้าแม่หลินจินเหนียง และเจ้าแม่หลี่ซานเหนียง ซึ่งได้ศึกษากับอาจารย์สู่สฺวิ่น (许逊) แต่ถึงแม้จะอยู่ที่เขาลฺหวี เฉินจิ้งศึกษาทุกอย่างเกี่ยวกับลัทธิเต๋า ยกเว้นเรื่องการมีครรภ์ตามประเพณี
หลังจากสำเร็จการศึกษาเจ้าแม่ได้กลับสู่นิวาสสถานเดิมและได้สมรสกับ หลิวฉฺหวี่ (劉杞) จากเขตกู่เถียน หนิงเต๋อ เจ้าแม่ทรงยังคงปราบวิญญาณร้ายและช่วยเหลือผู้ขัดสนต่อไป หลังจากมีชันษาได้ยี่สิบสี่ปี ได้มีครรภ์ แต่ยังคงช่วยเหลือผู้คนผ่านฝนหรือภัยแล้ง ด้วยภัยแล้งถล่มทางเหนือของมณฑลฝูเจี้ยน ซึ่งเจ้าแม่ได้ใช้วิชาที่ได้ศึกษาสำเร็จมาจากในลัทธิเต๋าเรียกฝน แต่ได้เกิดอุบัติเหตุกำเนิดเจ้าแม่ขณะปราบปีศาจงูขณะทำการเรียกฝนซึ่งแก่ตกโลหิตและสิ้นชีพตักษัย เจ้าแม่ได้รับการยกย่องนับถือเป็นเทพเจ้าจากชาวบ้านทั่วไปและได้รับการสถาปนาอิสริยยศ เป็นหลินฉุ่ยฟูเหริน เทพีผู้ปกป้องทารกในครรภ์และสตรีมีครรภ์ (順產助生護胎佑民女神)
ว่ากันว่าเจ้าแม่ท้องถิ่นองค์หนึ่ง คือ ยี่เต๋อฮูหยิน (懿德夫人) แห่งหมู่เกาะรีวกีว เป็นศิษย์ของเจ้าแม่เช่นกัน
เฉินจิ้งกู, หลินจินเหนียง, และ หลี่ซานเหนียง ทั้งสามองค์เป็นพี่น้องร่วมสาบาน (義結金蘭) โดยมีเฉิงจิ้งกู เป็นพี่ใหญ่ ขนานนามว่า ต้าไน้ฮูหยิน (大奶夫人) หรือ เฉินไน้ฮูหยิน (陳奶夫人) หลินจินเหนียง ออกนามว่าหลินไน้ฮูหยิน (林奶夫人) หรือ หลินเอ้อไน้ (林二奶) หลี่ซานเหนียง ออกนามว่า หลี่ไน้ฮูหยิน (李奶夫人) หรือ หลี่ซานไน้ (李三奶) โดยเจ้าแม่ทั้งสามนี้บางครั้งเรียกว่า "ซำไน้ฮูหยิน" (三奶夫人; ซานไหน่ฟูเหริน)
บ่มีวันจาก

บ่มีวันจาก  เป็นภาพยนตร์ดรามาลาวที่กำกับโดยแมตตี โด ภาพยนตร์ฉายรอบปฐมทัศน์ที่เทศกาลภาพยนตร์นานาชาติเวนิส ครั้งที่ 76 และเทศกาลภาพยนตร์นานาชาติโทรอนโต 2019
วิชญ วัฒนศัพท์

วิชญ วัฒนศัพท์ (ชื่อเล่น: โหน่ง) เป็นนักดนตรี, นักแต่งเพลง, โปรดิวเซอร์เพลง, Music Director และ นักประพันธ์ดนตรีประกอบภาพยนตร์ชาวไทย ซึ่งเป็นที่รู้จักจากการประพันธ์ดนตรีประกอบภาพยนตร์เรื่องต่าง ๆ ผ่านหัวลำโพงริดดิม ซึ่งเป็นค่ายเพลงที่เขาร่วมก่อตั้งและเป็นเจ้าของ
ประวัติ.
วิชญ เกิดที่ จังหวัดกรุงเทพฯ เติบโต จังหวัดขอนแก่น ในครอบครัวที่เล่นดนตรี (ทั้งพ่อ พี่ชายและน้องสาวของเขา)
วิชญ จบการศึกษาจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ในช่วงที่ศึกษาที่คณะสถาปัตยกรรมศาสตร์ เขามีโอกาสได้ประพันธ์ดนตรีประกอบให้กับละครเวที นิทานวิทยุของมูลนิธิยุวพัฒน์ ซึ่งเป็นจุดเริ่มต้นของการประพันธ์ดนตรีประกอบของเขา
อาชีพ.
วิชญ เคยเป็นสมาชิกของวงดนตรีทีโบน ในตำแหน่งมือคีย์บอร์ด และเคยเป็นสมาชิกของวงดนตรีละอองฟอง (เฉพาะอัลบั้มแรก)
ในปี พ.ศ. 2542 วิชญ ได้ร่วมกับ นครินทร์ ธีระภินันท์ (กอล์ฟ) ก่อตั้งค่ายเพลงอิสระที่มีชื่อว่า หัวลำโพงริดดิม ต่อมาเขาได้ทำโปรเจกต์ของตัวเองในชื่อ The Photo Sticker Machine 
วิชญ ได้ประพันธ์ดนตรีประกอบภาพยนตร์เรื่องแรก คือ "คนจร ฯลฯ" ซึ่งกำกับโดย อรรถพร ไทยหิรัญ หลังจากนั้น เขาประพันธ์ดนตรีประกอบให้กับภาพยนตร์เรื่องต่าง ๆ เช่น "กุมภาพันธ์", "บุปผาราตรี", "บุปผาราตรี เฟส 2", "กระสือวาเลนไทน์" และ "สายล่อฟ้า" ซึ่งกำกับโดย ยุทธเลิศ สิปปภาค "เรื่องรัก น้อยนิด มหาศาล", "คำพิพากษาของมหาสมุทร", "พลอย" และ "ฝนตกขึ้นฟ้า" ซึ่งกำกับโดย เป็นเอก รัตนเรือง รวมถึงภาพยนตร์หลาย ๆ เรื่องของ จีทีเอช และ จีดีเอช ตั้งแต่เรื่อง เพื่อนสนิท, Season Change, Suck Seed, Bad Genius, One for the Road, บุพเพสันนิวาส ๒ เป็นต้น นอกจากนี้ วิชญยังได้ประพันธ์ดนตรีประกอบละครชุด เช่น Hormone The Series 3, SOS - Side by Side, SOS Shoot Iove you, Bad Genius The Series, เคว้ง ,แปลรักฉันด้วยใจเธอ , ดอกเตอร์ไคลแมกซ์ ปุจฉาพาเสียว และ สงคราม ส่งด่วน เป็นต้น
วิชญ ยังเป็นโปรดิวเซอร์เพลงให้ศิลปิน เช่น ศิลปินในค่ายหัวลำโพงริดดิม, กฤษดา สุโกศล แคลปป์ และวิโอเลต วอเทียร์ เป็นต้น
เป็น Music Director ให้กับคอนเสิร์ต เช่น Palmy กากากา (2011), Bird Thongchai - Singing Bird I (2019) และ II (2022) , Violette Wautier - You Better Love Me Concert (2023) และ So Very Dramatic Live in Theatre (2025), 4 Queens (2023) - [[Ink Waruntorn • bowkylion • Violette Wautier • Zom Marie เป็นต้น
ได้รับรางวัล ศิลปินร่วมสมัยดีเด่น รางวัล [[รางวัลศิลปาธร]] สาขา ภาพยนตร์และภาพเคลื่อนไหว ประจำปี พ.ศ. 2567
ช่องตะโก

ช่องตะโก เป็นช่องเขาตามธรรมชาติ เป็นส่วนหนึ่งของเทือกเขาพนมดงรัก ในท้องที่จังหวัดสระแก้ว เป็นเส้นทางคมนาคมกันมาตั้งแต่สมัยโบราณระหว่างเขมรกับไทย ใช้เป็นเส้นทางคมนาคมเชื่อมระหว่างชุมชนที่ราบสูงในพื้นที่ภาคตะวันออกเฉียงเหนือของประเทศไทยกับชุมชนพื้นที่ราบในเขตจังหวัดสระแก้ว ประเทศไทยและชุมชนในพื้นที่ลุ่มน้ำโตนเลสาบ ประเทศกัมพูชา จากภาพถ่ายทางอากาศ พบว่าทั้งปราสาทหนองหงส์และปราสาทเขาโล้น ตั้งอยู่บนเส้นทางของช่องตะโก ที่มาของชื่อเรียกช่องตะโกน่าจะมาจากต้นตะโกซึ่งเป็นต้นไม้ยืนต้น
ปรากฏในหลักฐาน.
ในจดหมายเหตุของโจว ต้ากวาน ราชทูตชาวจีนที่เดินทางเข้าไปในราชสำนักเขมร เมื่อ พ.ศ. 1839–1840 ได้บันทึกไว้ว่าเขมรกับไทยมีการติดต่อค้าขายกันโดยเฉพาะมีสินค้าที่มีชื่อเสียงคือผ้าไหม (จากอำเภอปักธงชัยในปัจจุบัน)
เส้นทางช่องเขาตะโก เป็นเส้นทางเดินทัพสมัยต้นกรุงรัตนโกสินทร์ ปรากฏในแผนที่ระวางที่ชื่อว่า "เขมรในนี้" (Khmer Nai Ni) จัดทำขึ้นในช่วงรัชกาลที่ 1–3 เส้นทางช่องตะโกในสมัยรัชกาลที่ 5 ยังใช้เป็นเส้นทางจากกรุงเทพไปสู่หัวเมืองทางภาคตะวันออกเฉียงเหนือ เอกสารราชการได้ระบุถึงการเป็นเส้นทางการค้าที่สำคัญระหว่างภูมิภาคจนถึงกับมีข้อเสนอในการซ่อมบำรุงเมื่อ พ.ศ. 2451 เพราะมีช่องเขาที่กว้างพอให้เกวียนขนขึ้นลงได้ และสะดวกในการขนย้ายจากทางบกมาลงเรือเพื่อล่องลงมาอ่าวไทยหรือส่งเข้ากรุงเทพตามคลองต่าง ๆ
ปัจจุบัน.
ในช่วงทศวรรษ 2510 ช่องตะโกได้รับการพัฒนาจากภาครัฐส่วนกลางโดยการตัดถนนเชื่อมระหว่างพื้นที่อำเภอละหานทราย (ปัจจุบันคือ อำเภอโนนดินแดง) จังหวัดบุรีรัมย์ กับอำเภอตาพระยา จังหวัดปราจีนบุรี (ปัจจุบันคือจังหวัดสระแก้ว) แต่การสร้างถนนก็เผชิญจากการต่อต้านของกลุ่มผู้ก่อการร้ายคอมมิวนิสต์ในพื้นที่ แรงงานและเครื่องจักรที่ใช้ในการก่อสร้างถนนถูกโจมตีได้รับความเสียหาย จนในที่สุดสามารถตัดถนนได้เสร็จและได้มีการสร้างอนุสาวรีย์เราสู้ ในปี พ.ศ. 2523
ในปัจจุบันเส้นทางผ่านช่องตะโกคือ ทางหลวงแผ่นดินหมายเลข 348 หรือ ถนนธนะวิถี เป็นเส้นทางเชื่อมระหว่างอำเภอนางรอง จังหวัดบุรีรัมย์ กับอำเภออรัญประเทศ จังหวัดสระแก้ว มีระยะทางประมาณ 143 กิโลเมตร บริเวณเขาช่องตะโกมักเกิดอุบัติเหตุเป็นประจำ มีผู้เสียชีวิตและบาดเจ็บจำนวนมาก เพราะเป็นทางแคบทั้งช่วงขึ้นเขาและลงเขา ลักษณะถนนไม่มีไหล่ทาง คันทางแคบ ลาดชัน และคดเคี้ยว
อำเภอกลาง (เทศมณฑลบอวี)

อำเภอกลางของเทศมณฑลบอวี  เป็นอำเภอในเทศมณฑลบอวี จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 44,319 คนใน 8,029 ครัวเรือน อำเภอนี้มีเมืองเพียงสองเมืองคือเชย์บอนและโมลลอซอนี อละมีตำบลเพียงตำบลเดียวคือตำบลโมลลอซอนี
ลาลเจาก์

ลาลเจาก์ (อักษรโรมัน: Lal Chowk, แปลตรงตัว#เปลี่ยนทาง 'จัตุรัสแดง') เป็นจัตุรัสนครในศรีนคร ชัมมูและกัศมีร์ ประเทศอินเดีย ชื่อของจัตุรัสตั้งโดยนักเคลื่อนไหวฝ่ายซ้ายที่ได้รับแรงบันดาลใจจากการปฏิวัติรัสเซียและต่อสู้กับมหาราชาแห่งรัฐมหาราชาชัมมูและกัศมีร์ มหาราชาหริ สิงห์ ที่นี่ถือเป็นสถานที่นัดพบและปราศรัยทางการเมืองของศรีนครมาอย่างยาวนาน ทั้งนายกรัฐมนตรีอินเดีย ชวาหัรลาล เนห์รู และผู้ว่าการชัมมูและกัศมีร์ เฉก อับดุลลอห์ ล้วนเคยปราศรัยแก่สาธารณชนในศรีนครโดยเลือกปราศรัยอยู่ที่ลาลเจาก์
พื้นที่ของลาลเจาก์กินพื้นที่สองฝั่งของถนนเรสซิเดนซี (Residency Road) ระหว่างสะพานอมิรา กาดัล และโรงเรียนตินเดล บิสโก และกลายมาเป็นศูนย์กลางย่านการค้าที่สำคัญของศรีนครนับตั้งแต่ศตวรรษที่ยี่สิบเป็นต้นมา ปลายฝั่งตะวันออกของลาลเจาก์เป็นวงเวียน และตรงกลางมีหอนาฬิกา (ฆัณฏาฆัร; "ganta ghar") ซึ่งสร้างขึ้นโดยบายัจอิเล็กตริกัลส์ในปี 1980
ประวัติศาสตร์.
ลาลเจาก์เป็นสถานที่ที่ซึ่งชวาหัรลาล เนห์รู นายกรัฐมนตรีอินเดียคนแรก กางธงชาติอินเดียสู่สาธารณะในปี 1948 ไม่นานหลังได้รับเอกราชจากจักรวรรดิอังกฤษ ภายหลังสงครามระหว่างอินเดียกับปากีสถานในปี 1947-48 เนห์รูได้ยืนปราศรัยที่ลาลเจาก์โดยให้คำมั่นสัญญาแก่ชาวกัศมีร์ว่าจะให้ลงคะแนนเสียงในประชามติเพื่อตัดสินอนาคตของดินแดนกัศมีร์ นอกจากนี้ เฉก อับดุลลอห์ ผู้ว่าการชัมมูและกัศมีร์คนแรกที่มาจากการเลือกตั้ง ยังประกาศความภักดีต่อเนห์รูและอินเดียที่ลาลเจาก์ เขากล่าวกลอนคู่ภาษาเปอร์เซีย ว่า "Man Tu Shudam, Tu Man Shudi, Taqas Na Goyed, Man Degram Tu Degri" (เราเป็นท่าน และท่านเป็นเรา; เมื่อนั้นไม่มีใครจะว่าเราแยกกันได้)
การชักธงที่หอนาฬิกา.
ในปี 1990 กลุ่มแบ่งแยกดินแดนกัศมีร์ได้ประกาศท้าทายให้ใครก็ตามไปแขวนธงชาติที่ลาลเจาก์ หองกำลังรักษาความปลอดภัยแห่งชาติรับคำท้านี้และนำธงชาติอินเดียขึ้นแขวนที่ลาลเจาก์ หอนาฬิกา (ฆัณฏาฆัร) กลายมาเป็นสัญลักษณ์ที่สำคัญทางการเมืองในปี 1992 เมื่อหัวหน้าพรรคบีเจพี มุรลี มโนหัร โชษี นำเอาธงชาติอินเดียห้อยลงบนยอดหอนาฬิกาเนื่องในวันสาธารณรัฐ ร่วมกับกองทัพอินเดีย นับจากนั้นมา หองกำลังรักษาชายแดน และ กองกำลังตำรวจกลาง เป็นผู้จัดพิธีชักธงชาติอินเดียขึ้นที่หอนาฬิกาฆัณฏาฆัรเรื่อยมาจนถึงปี 2009 ซึ่งยกเลิกพิธีนี้ไปเพราะว่า "เป็นพิธีการที่ไม่มีความจำเป็น" เนื่องจากหอนาฬิกานี้ "ไม่มีความสำคัญใดในทางการเมือง" นับจากนั้นมา พิธีชักธงในวันสาธารณรัฐและวันเอกราชได้เปลี่ยนไปจัดที่สนามกีฬาบากชี ในย่านวาฌีร์บาฆ (Wazir Bagh) แทน
ถุงน้ำของต่อมบาร์โทลิน

ตุ่มน้ำของต่อมบาร์โทลิน  เกิดขึ้นจากการอุดตันของต่อมบาร์โทลินในแคมของปากช่องคลอด ตุ่มร้ำขนาดเล็กอาจมีอาการเพียงเล็กน้อย และหากเป็นตุ่มน้ำขนาดใหญ่อาจก่อใเชห้เกิดปากช่องคลอดโตข้างเดียว ไปจนถึงอาการเจ็บขณะเดินหรือมีเพศสัมพันธ์ อาจเกิดหนองได้หากติดเชื้อในถุงน้ำ ซึ่งมักเป็นสีแดงและเจ็บมาก หากไม่มีอาการอะไร โดยัท่วไปก็ไม่จำเป็นต้องรักษา ตุ่มน้ำนี้สามารถพบได้ใน 2% ของสตรีในช่วงใดช่วงหนึ่งของชีวิต
หากตุ่มน้ำก่อความระคายเคืองหรือเจ็บ แพทย์อาจแนะนำให้เจาะระบายถุงน้ำ วิธีที่นิยมคือการใส่สายสวนเวิร์ดสี่สัปดาห์ ในขษะที่การผ่าระบายก็มีทำทั่วไปเช่นกัน นอกจากนี้อาจใช้หัตถการที่เรียกว่าการผ่าเปิดแบบกระเป๋าหน้าท้อง หรืออาจตัดทั้งต่อมบาร์โทบินหากอาการยังคงอยู่ โดยทั่วไปแล้วไม่ใช้ยาปฏิชีวนะเพื่อรักษาโรคนี้
โดยทั่วไปแล้ว สาเหตุของตุ่มน้ำบาร์โทลินไม่เป็นที่ทราบ หนองที่เกิดขึ้นตามมาเป็นผลจากการติดเชื้อแบคทีเรีย แต่โดยมากไม่ใช่การติดเชื้อที่มาจากเพศสัมพันธ์ (STI) อาจพบหนองในแท้ร่วมด้วย แต่พบได้น้อยมาก การวินิจฉัยโรคกระทำโดยการซักอาการและตรวจร่างกาย หากผู้ป่วยมีอายุมากกว่า 40 ปี แพทย์จะแนะนำให้ทำการตัดชิ้นเนื้อส่งตรวจด้วย เพื่อให้แน่ใจว่าไม่ได้เป็นมะเร็ง
Marsupialization

Marsupialization เป็นหัตถการทางศัลยศาสตร์รูปแบบหนึ่งที่เป็นการผ่าเปิดช่องเข้าไปในถุงน้ำหรือตุ่มหนอง แล้วจึงเย็บขอบของช่องที่เปิด ทำให้เกิดพื้นผิวต่อเนื่องกันจากนอกเข้าในของตุ่มน้ำหรือตุ่มหนอง เป็นผลให้ของเหลวหรือหนองภายในสามารถไหลออกได้เอง วิธีการนี้ใช้ในการรักษาตุ่มน้ำหรือตุ่มหนองที่การเจาะตุ่มทางเดียวไม่มีประสิทธิภาพพอ และการตัดโครงสร้างออกไปเลยไม่สามารถกระทำได้ วิธีนี้นิยมใช้ในการรักษาตุ่มน้ำท่อการ์ดเนอร์, ตุ่มน้ำของตับอ่อน, ตุ่มน้ำปีลอนีเดียล และ ตุ่มน้ำบาร์โทลิน ส่วนในกรณีของตุ่มน้ำเดนทิเจอรัส การทำ Marsupialization อาจทำเพื่อปล่อยให้ฟันที่กำลังโตโดยสัมพันธ์กับตุ่มน้ำสามารถแตกออกสู่โพรงปากได้
กีฬากรีฑาในกีฬาแห่งชาติ ครั้งที่ 47

กีฬากรีฑาในกีฬาแห่งชาติ ครั้งที่ 47 เป็นการแข่งขันกีฬากรีฑาที่จัดขึ้นในจังหวัดศรีสะเกษ กำหนดแข่งขันระหว่างวันที่ 19–23 มีนาคม พ.ศ. 2565 โดยได้จัดขึ้นที่สนามกรีฑา มหาวิทยาลัยราชภัฏศรีสะเกษ ในครั้งนี้จะมีการแข่งขันทั้งหมด 49 รายการ ซึ่งมีการชิงชัยเหรียญรางวัลรวมทั้งสิ้น 147 เหรียญ
ตารางการแข่งขัน.
<templatestyles src="Olympic schedule legend/styles.css"/>
รัชนี พลซื่อ

รัชนี พลซื่อ (เกิด 27 เมษายน พ.ศ. 2509) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดร้อยเอ็ด รองหัวหน้าพรรคกล้าธรรม และอดีตนายกองค์การบริหารส่วนจังหวัดร้อยเอ็ด เป็นภรรยาของเอกภาพ พลซื่อ
ประวัติ.
รัชนี เกิดเมื่อวันที่ 27 เมษายน พ.ศ. 2509 สำเร็จการศึกษาวิทยาศาสตรบัณฑิต สาขาวิทยาศาสตร์สุขภาพ จากวิทยาลัยครูบุรีรัมย์ และบริหารธุรกิจมหาบัณฑิต สาขาบริหารธุรกิจ จากมหาวิทยาลัยมหาสารคาม ชีวิตครอบครัวสมรสกับเอกภาพ พลซื่อ นักการเมืองชาวจังหวัดร้อยเอ็ด
งานการเมือง.
รัชนี เริ่มทำงานการเมืองในการลงสมัครรับเลือกตั้งเป็นนายกองค์การบริหารส่วนจังหวัดร้อยเอ็ด ในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งนายกองค์การบริหารส่วนจังหวัดโดยตรงครั้งแรกในประเทศไทย และเธอได้รับเลือกตั้งในครั้งนั้น ต่อมาในปี 2551 เธอลงสมัครรับเลือกตั้งอีกครั้ง แต่แพ้ให้กับมังกร ยนต์ตระกูล
ต่อมาในปี 2552 ได้จัดให้มีการเลือกตั้งซ่อมแทน นพดล พลซื่อ ซึ่งถูกตัดสิทธิทางการเมือง 5 ปี เธอจึงได้ลงสมัครรับเลือกตั้งในนามพรรคเพื่อแผ่นดิน และได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ดสมัยแรก หลังจากนั้นเธอได้เข้าร่วมงานกับพรรคภูมิใจไทย แต่ในปี 2554 เธอย้ายไปลงสมัครรับเลือกตั้งในนามพรรคชาติพัฒนาเพื่อแผ่นดิน แต่ก็แพ้ให้กับนิรมิต สุจารี จากพรรคเพื่อไทย ต่อมาในปี 2555 เธอได้ลงสมัครรับเลือกตั้งนายกองค์การบริหารส่นจังหวัดร้อยเอ็ดอีกครั้ง แต่ก็แพ้ให้กับมังกร ยนต์ตระกูล คู่แข่งคนเดิม ซึ่งในการเลือกตั้งครั้งนั้น เอกภาพ พลซื่อ ได้นำมากล่าวในการหาเสียงว่า "เกิดไฟดับ 2 ชั่วโมง ทำให้คะแนนของนางรัชนี พลซื่อ ภรรยา ซึ่งเป็นผู้สมัครนายก อบจ.ขณะนั้นหาย และพลาดเป็นนายก อบจ. ปี 55" ทำให้เอกภาพถูกตัดสิทธิ์ทางการเมือง
จากนั้นในปี 2562 เธอย้ายไปร่วมงานกับพรรคพลังประชารัฐ และลงสมัครรับเลือกตั้งในเขตเลือกตั้งที่ 2 แต่แพ้ให้กับฉลาด ขามช่วง จากพรรคเพื่อไทยเช่นเดียวกัน ภายหลังเธอจึงได้รับแต่งตั้งเป็นข้าราชการการเมืองตำแหน่งประจำสำนักเลขาธิการนายกรัฐมนตรี 5 สิงหาคม 2565 นายเอกภาพพลซื่อถูกตัดสิทธิ์ทางการเมือง 10 ปี จากกรณีใส่ร้ายนายมังกรยนต์ตระกูลในการเลือกตั้ง 2563 จัดให้มีการเลือกตั้งใหม่ 25 กันยายน 2565 เธอลงสมัครแทนนายเอกภาพโดยใช้โลแกนสงสารเอกภาพเลือกรัชนีแค่พ่ายแพ้ให้ นายเศกสิทธิ์ ไวยนิยมพงษ์ ผู้สมัครจากพรรคเพื่อไทยเธอได้คะแนนมาเป็นลำดับ 3 แค่แสนกว่าคะแนน
ในปี 2566 รัชนี พลซื่อ ได้เป็น สมาชิกสภาผู้แทนราษฎรจังหวัดร้อยเอ็ด เขต 3
สมาชิกสภาผู้แทนราษฎร.
รัชนี พลซื่อ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ซีซาร์ โรเมโร

พันจ่าโท ซีซาร์ ฆูลิโอ โรเมโร (;15 กุมภาพันธ์ ค.ศ. 1907 – 1 มกราคม ค.ศ. 1994) เป็น นักแสดงชาวอเมริกัน มีผลงานการแสดงทั้งทางภาพยนตร์และละครโทรทัศน์
โรเมโร เป็นที่รู้จักอย่างกว้างขวางจากการรับบทโจ๊กเกอร์ ซึ่งนับได้ว่าเป็นนักแสดงคนแรกที่รับบทบาทนี้ในภาพยนตร์
วัดสกุณาราม (จังหวัดอ่างทอง)

วัดสกุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลไชโย อำเภอไชโย จังหวัดอ่างทอง ที่ดินตั้งวัดมีเนื้อที่ 26 ไร่ 2 งาน 15 ตารางวา มีที่ธรณีสงฆ์ จำนวน 1 แปลง เนื้อที่ 13 ไร่ 3 งาน 8 ตารางวา 
วัดสกุณาราม หรือชาวบ้านเรียกว่า วัดนก ตั้งวัดเมื่อ พ.ศ. 2416 ได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เป็นวัดเก่าแก่สมัยอยุธยาแต่ได้ถูกทิ้งร้างจนได้รับการบูรณะอีกครั้ง วัดมีกรุพระเครื่องชื่อดังโดยหลวงปู่เฟื่อง อดีตเจ้าอาวาส สร้างขึ้นมาเมื่อประมาณ พ.ศ. 2460–2470 ยังมีพระเกจิอาจารย์เลื่องนามอีกรูปหนึ่งคือ หลวงพ่อทอง เป็นพระลูกวัด
อาคารเสนาสนะที่สำคัญ ได้แก่ อุโบสถ กว้าง 7.30 เมตร ยาว 25.76 เมตร เป็นอาคารคอนกรีตเสริมเหล็กทรงไทยโบราณ ชั้นเดียวแต่ยกสูงพื้นสูง กุฏิสงฆ์ จำนวน 14 หลัง เป็นอาคารไม้ 4 หลัง ครึ่งตึกครึ่งไม้ 10 หลัง วิหาร กว้าง 6.65 เมตร ยาว 12.95 เมตร หอสวดมนต์ กว้าง 9.38 เมตร ยาว 15.52 เมตร เป็นอาคารไม้คอนกรีตเสริมเหล็ก เป็นอาคารคอนกรีตเสริมเหล็ก สร้างเมื่อ พ.ศ. 2547 ศาลาอเนกประสงค์ กว้าง 12.35 เมตร ยาว 25.50 เมตร เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย ขนาดหน้าตักกว้าง 82 นิ้ว สูง 103 นิ้ว พระประธานประจำศาลาการเปรียญ ปางมารวิชัย ขนาดหน้าตักกว้าง 27 นิ้ว สูง 39 นิ้ว วิหารประดิษฐานรูปหล่อหลวงปู่แก้ว หลวงปู่เฟื่อง อยู่ในวิหาร มีพระพุทธรูปปางต่าง ๆ ประดิษฐานอยู่ในศาลาอเนกประสงค์และศาลาการเปรียญ